Vesti, 08.12.2021, 11:00 AM\nWhatsApp je nedavno uveo podršku za više uređaja velikom delu svojih korisnika. Podrška za više uređaja je funkcija koju su mnogi korisnici WhatsAppa tražili i konačno je široko dostupna. Međutim, još uvek ne možete da koristite WhatsApp na dva različita pametna telefona. Ako ste koristili ovu funkciju i povezali više uređaja sa svojim WhatsApp nalogom, novo ažuriranje WhatsAppa može vas automatski odjaviti sa povezanih uređaja.\nKako izveštava WABetaInfo, WhatsApp trenutno primenjuje ažuriranje koje uključuje bezbednosnu ispravku za pravilnu sinhronizaciju povezanih uređaja. Zbog ovog ažuriranja, možda ćete biti odjavljeni sa svojih povezanih uređaja. Ažuriranje popravlja neke probleme zbog kojih razgovori na povezanim uređajima ponekad nisu bili pravilno sinhronizovani. Bilo je slučajeva da razgovor nije ažuriran ni na jednom od povezanih uređaja, pa ako ste započeli razgovor na svom telefonu i želeli da ga nastavite na računaru, ne biste mogli da vidite kompletan razgovor zbog problema sa sinhronizacijom.\nAko ste odjavljeni sa povezanih uređaja nakon instaliranja ažuriranja, možete se lako ponovo prijaviti na uređaj skeniranjem QR koda, kao što ste radili i ranije. Ispravka je trenutno implementirana na beta verziji WhatsAppa za Android, ali WABetaInfo veruje da se testira i na iOS verziji aplikacije.\nDa biste saznali da li ste odjavljeni, treba da otvorite WhatsApp na pametnom telefonu i odete na karticu povezanih uređaja. Ako vidite da se vaši povezani uređaji prikazuju normalno, to znači da niste odjavljeni i da verovatno još uvek niste dobili ažuriranje. Ako vidite poruku na vrhu ekrana „Vaši uređaji su odjavljeni zbog neočekivanog problema“, moraćete ponovo da povežete svoje uređaje.


Tužba BiH protiv Srbije – pokušaj prekrajanja istorije\nU iščekivanju presude Međunarodnog suda pravde u Hagu po tužbi Bosne i Hercegovine protiv Srbije za agresiju i genocid, u domaćoj i svetskoj javnosti pojavila su se različita nagađanja u vezi sa ishodom ovog sudskog procesa. Ono što permanentno izmiče akterima u obe javnosti jeste nedostatak precizne karakterizacije i kvalifikacije onoga što u pomenutoj tužbi stoji, kao i predviđanja objektivnih posledica koje iz prihvatanja ili odbacivanja tužbe mogu proisteći. Istovremeno, uočava se i začuđujuće visok stepen nezainteresovanosti za ove pitanje kod većine srpskih političara kao da se to direktno ne tiče njihove, već neke druge zemlje.\nPrvo, od čega se mora krenuti u analizi ove problematike, jeste konstatacija da tužba Bosne i Hercegovine protiv Srbije nije legitimna i da u tom smislu Međunarodni sud ne bi ni trebalo da je uzima u razmatranje. Kako se u svakoj državi u kojoj postoji više od jednog državotvornog naroda sve odluke na državnom nivou moraju donositi konsenzusom predstavnika svih konstitutivnih naroda, tako i u Bosni i Hercegovini, koja je država Bošnjaka, Srba i Hrvata, u organima vlasti odluke se mogu donositi samo uz konsenzus predstavnika bošnjačkog, srpskog i hrvatskog naroda, što u slučaju podnošenja tužbe protiv Srbije nije poštovano. Uz to, jedna od dve federalne jedinice u Bosni i Hercegovini, Republika Srpska, nije podržala podnošenje pomenute tužbe, tako da dobijamo pravno gledano krajnje paradoksalnu situaciju – da jedna federalna jedinica u ime čitave države kojoj pripada uz protivljenje drugog federalnog konstituenta podnosi tužbu protiv susedne države.\nDrugo, sam sadržaj tužbe veoma je problematičan i u sebi nosi dve ključne neistine – optužbu za agresiju i optužbu za genocid. Priča o agresiji Srbije na Bosnu i Hercegovinu kao uzroku rata u toj zemlji uspela je da se medijskom kampanjom, osobito u bošnjačkoj i hrvatskoj javnosti, nametne kao dogmatična istina, u koju se ne sme sumnjati, niti se ona sme proveravati. Međutim, kod te priče iz koje proističe teza o srpskoj strani kao agresorskoj i hrvatsko–muslimanskoj kao napadnutoj, nailazimo ne samo na prvu neistinu koja se tiče uzroka i karaktera rata vođenog na prostoru BiH, već i na potpunu zamenu teza . Svetskoj javnosti svesno je plasirana teza o muslimanima i Hrvatima koje nenaoružane napada srpski agresor zbog čega su oni bili prisiljeni da se naoružavaju i krenu u odbrambeni rat. Ključno pitanje koje se postavlja u vezi sa ovom problematikom jeste da li je rat u Bosni i Hercegovini bio agresija Srbije na tu zemlju, kako stoji u tužbi protiv Srbije, ili je imao karakter građanskog rata. Teza o „srpskoj agresiji“ može se sa svega nekoliko pitanja opovrgnuti:\nAko je srpska strana u ratu bila agresor, kako je onda moguće da prve žrtve toga rata budu civili srpske nacionalnosti , a nijedna žrtva pripadnika napadnutih naroda?\nKako je moguće da JNA bude agresor u Bosni i Hercegovini kada je na tom prostoru bila punih 47 godina pre početka rata u toj zemlji?\nKako je moguće da u tom „agresorskom“ ratu muslimanski teroristi Ejupa Ganića 3. maja 1992. godine u Dobrovoljačkoj ulici u Sarajevu prilikom napada na „agresorsku“ Jugoslovensku narodnu armiju ubiju oko 25 vojnika i oficira JNA i jednu ženu – civila na radu u JNA i 200 vojnika interniraju u logor „Viktor Bubanj“ u Sarajevu i u sukobu sa „agresorom“ prođu bez ijednog gubitka? Po istom obrascu, pripadnici muslimanske tzv. „Patriotske lige“ 15. maja 1992. godine napali su u Tuzli vojnike JNA i tom prilikom ubili njih oko 160, a 200 ranili.\nAko je JNA bila agresorska vojska, kako je moguće da se agresor bez ispaljenog metka nastoji povući sa teritorije tada zajedničke države (Sarajevo, Tuzla, Bosanski Brod...), a da mu pripadnici paravojnih formacija ne dozvole miran odlazak?\nAko je Srbija bila agresor u tom ratu, kako je moguće da pripadnici jevrejske zajednice u Sarajevu, prema svedočenju generala Luisa Mekenzija, utočište pronađu kod „agresora“ u Beogradu?\nKako je vlada Savezne Republike Jugoslavije 27. aprila 1992. godine donela odluku o povlačenju pripadnika JNA iz Hrvatske i Bosne i Hercegovine, državljana SRJ, postavlja se pitanje kako je onda rat protiv „agresora“ trajao sve do 1995. godine?\nDva dana nakon donošenja ove odluke, 29. aprila 1992. godine, Hasan Efendić, komandant Teritorijalne odbrane BiH, upućuje direktivu broj 02/145–1 svim okružnim i opštinskim štabovima TO u BiH, u kojoj, u tački 4, piše:\n„Ubrzano planirati i otpočeti borbena dejstva na cjelokupnoj teritoriji Republike BiH i iste koordinirati sa štabom teritorijalne odbrane, regije, okruga i Republike BiH“.\nČinjenica da se potpisnik ove direktive pozvao na odluku Predsedništva Republike BiH broj: 02–11–327/92 od 27. aprila 1992. godine, koja je donesena bez učešća članova Predsedništva iz redova srpskog naroda, jasno potvrđuje da je odluku o početku rata u Bosni i Hercegovini donelo krnje muslimansko–hrvatsko predsedništvo, odnosno muslimasnko–hrvatska koalicija, a ne da je rat izazvan srpskom agresijom na BiH. Rat u Bosni i Hercegovini vodio se između muslimanskih i hrvatskih oružanih snaga s jedne i vojske Republike Srpske s druge strane. U srpsku armiju bili su regrutovani domicilni Srbi iz Bosne i Hercegovine, pa i iz te perspektive posmatrano, priča o srpskoj agresiji pada u vodu, jer niko ne može biti agresor u sopstvenoj zemlji.\nTeza da je srpska strana u ratu bila agresorska konstruisana je u svrhu prikrivanja činjenice o de facto oduzimanju srpskom narodu statusa državotvornog naroda u Bosni i Hercegovini od strane muslimansko-hrvatskog savezništva kroz preglasavanje predstavnika Srba u svim organima vlasti u BiH. Donošenje odluke o izdvajanju Bosne i Hercegovine iz sastava Jugoslavije koja je nelegitimna, jer je nisu podržali pripadnici državotvornog srpskog naroda, dovela je do radikalne polarizacije unutar bosansko – hercegovačkog korpusa – na muslimane i Hrvate sa jedne i Srbe sa druge strane. Ako su muslimani i Hrvati rekli NE Jugoslaviji, Srbi su rekli DA Jugoslaviji, i u tom smislu zarad očuvanja ustavno–pravnog poretka Jugoslavije i očuvanja zajedničke države bosansko–hercegovački Srbi formirali su Republiku Srpsku 1992. godine u čijem ustavu je stajalo da je ona sastavni deo Jugoslavije. S druge strane, težnja muslimansko–hrvatskog rukovodstva da čitavu Bosnu i Hercegovinu izdvoje iz okvira Jugoslavije mimo volje srpskog naroda dovela je do građanskog rata u toj zemlji.\nS obzirom da očito nije bilo nikakve agresije Srbije na Bosnu i Hercegovinu, to onda znači i da Srbija nije mogla počiniti nikakav genocid u BiH. Eventualni genocid mogla je počiniti samo srpska strana iz Bosne i Hercegovine. Kao dokaz genocida uzima se masakr nad muslimanima u Srebrenici. Međutim, nameće se pitanje da li se genocid nad muslimanima u Srebrenici odista i odigrao. Činjenica da je Haški tribunal doneo nekoliko presuda bosanskim Srbima za saučesništvo u genocidu predstavlja ne ni paradoks, već tipičan pravni apsurd, jer genocid nije dokazan. Da bi neko bio čak i optužen, a kamoli tek osuđen za neko krivično delo, najpre samo to delo mora biti dokazano. Cifra od blizu 8 000 ubijenih muslimana u Srebrenici nije dokazana, jer su ekspertski timovi Haškog suda uprkos tome što su preorali čitavo Podrinje pronašli posmrtne ostatke tek nešto više od 2000 muslimana za koje nikada nije utvrđeno koliko njih je stradalo u borbama, a koliko njih je ubijeno kao ratni zarobljenici. Istovremeno činjenica da je vojska bosanskih Srba obezbedila nesmetanu evakuaciju za sve muslimanske žene i decu iz Srebrenice do teritorije pod kontrolom muslimanskih snaga opovrgava postojanje bilo kakve genocidne namere, jer svako ko namerava da počini genocid, odnosno uništenje čitavog ili dela nekog naroda, po prirodi stvari, najpre atakuje na decu.\nOva nelegitimna tužba podneta u ime Bosne i Hercegovine protiv Srbije i Crne Gore predstavlja ništa drugo do nastavak muslimansko–hrvatske politike s početka 90–tih godina prošlog veka koja se adekvatno može okarakterisati jedino kao diskriminatorska prema Srbima i koja je i dovela do krvavog građanskog rata. To je nepobitan dokaz da se kod muslimanskih (bošnjačkih) i hrvatskih političara ništa suštinski nije promenilo u odnosu prema srpskom narodu uprkos zvaničnim zalaganjima velike većine njih za demokratiju i integraciju u Evropu. Tu se očituje dvostrukost muslimanske i hrvatske politike – sa jedne strane nalazimo priču o demokratskim vrednostima, poštovanju ljudskih prava i toleranciji, a sa druge nastavak iste diskriminatorske i ekstremističke politike, samo na perfidniji i lukaviji način. Pokušaj amnestiranja muslimanskog i hrvatskog političkog rukovodstva i prebacivanja krivice za protekli rat u Bosni i Hercegovini na srpsku stranu predstavlja saučesništvo u politici koja je rezultirala trogodišnjim ratom i brojnim masovnim zločinima.\nU tom smislu tužba protiv Srbije ni na koji način ne doprinosi pomirenju na ovim prostorima, naprotiv, širom otvara vrata za nove podele, pojačavanje, ionako ne u niskom stepenu prisutnog, animoziteta među nekada zaraćenim stranama i uvod u nove potencijalne sukobe. Osnovni preduslov pomirenja na prostoru bivše Jugoslavije, uključujući i Bosnu i Hercegovinu, jeste suštinsko suočavanje sa prošlošću, ali ne sa izmišljenom, ideološki projektovanom prošlošću, već sa onom istinskom koja se zaista desila. Svaki pokušaj krivotvorenja istine i falsifikovanja činjenica, u šta kao alarmantan primer spada i nelegitimna tužba protiv Srbije, predstavlja korak unazad u procesu pomirenja.


1999/12/15 09:07 ALBANSKA EKONOMIJA: BOLJA U RATU NEGO U MIRU\nWED, 15 DEC 1999 09:07:48 GMT\nALBANSKA EKONOMIJA: BOLJA U RATU NEGO U MIRU\nEfekti kosovske krize tokom rata na Kosovu I kasnije\nAIM Tirana 13.12.1999\nAlbanija je izasla kao pobednik iz rata na Kosovu, ne samo moralno vec I ekonomski. Tokom meseci krize, domaca valuta je ostala jaka u odnosu na inostrane valute, inflacija je bila minimalna, zaziveo je sektor usluga dok je u medjuvremenu I izvoz zabelezio rast. U jednom tek objavljenom izvestaju Banke Albanije - centralne institucije koja uredjuje monetarnu politiku - obznanjeno je da se bez obzira na stvorene teskoce " ocenjuje da je nacionalna privreda poboljsanja u poredjenju sa periodom pre pocetka krize ". Ovo je na neki nacin iznenadjujuca izjava, ako se ima u vidu velika seoba oko 500 hiljada kosovskih emigranata koji su takoreci u nekoliko nedelja preplavili razrusenu infrastrukturu najsiromasnije zemlje u Evropi. Medjutim, prema albanskim ekspertima ekonomije, trenutna pomoc medjunarodne zajednice I angazovanje domace populacije omogucili su ubiranje izvesnih prednosti od kosovske krize.\nMasovno proterivanje populacije krajem marta ove godine, bila je najociglednija posledica rata na Kosovu. Najveci deo proteranih presao je granicu Republike Albanije. Takoreci za dve nedelje domaca populacija se povecala za oko 15 odsto. Nedostatak prikladne infrastrukture I vidljiva destabilnost zemlje u ovih poslednjih godina nisu davali nade u prevazilazenju te situacije. Utoliko pre sto se verovalo da ce se konflikt nastaviti do kraja godine I da ce iseljeni Kosovari ostati u Albaniji do kraja 2000 godine. Medjutim, to se nije dogodilo. Potpisivanjem mirovnog sporazuma nakon manje od tri meseca od izbijanja rata, praceno je isto toliko neverovatno I trenutnim povratkom raseljenih na Kosovo. Bili su to obrti "sudbine" koji ne samo da su spasili albansku ekonomiju od daljih steta, vec su joj obezbedili I izvesne dobiti.\nJedna od najvecih teskoca sa kojom se zemlja suocila bio je nedostatak infrastrukture, emergencija u hrani, transport ljudi iz severoistocnih zona u dubinu teritorije, smestaj - da bi se docekalo na stotine hiljada ljudi. Medjutim, zahvaljujuci pomoci medjunarodne zajednice, angazovanju albanske Vlade I populacije, ova hitna situacija prevazidjena je veoma dobro. Cak, uspelo se u stvaranju uslova za docek I veceg broja raseljenih I za njihovo izdrzavanje I nakon 1999. godine . Ova nastojanja su imala svoju pocetnu cenu po privredu I budzet albanske drzave. Vlada je morala da blokira izdatke za investicije I za povecanje veoma niskih plata radnicima u drzavnom sektoru. Osim blokiranja investicija, u glavne stavke izdataka za krizu treba racunati I paralizaciju strukturnih reformi I operacija privatizacije. Osetni porast stepena rizika za investiciju u zemljama regiona Balkana, posebno u Albaniji, vidi se I u padu interesovanja stranih investitora, kao I domacih, za ucesce u procesu privatizacije drzavnih preduzeca. Tako masa dohotka ukalkulisana u budzet, nije realizovana od privatizacija. I investiciona aktivnost firmi prisutnih na domacem trzistu u velikoj meri je bila blokirana. To su pojave koje su se prema ekspertima mogle pokazati u negativnim tokovima, smanjujuci sanse za stabilnost makroekonomskih ravnoteza u srednjorocnom periodu.\nIzrazeni u ciframa, dodatni troskovi Albanije u prevazilazenju krize iznosili su oko 150 miliona USD. Ovoj cifri treba dodati i oko 10 miliona USD redukcije dohotka od carina, kao posledica povecanja fiskalnog odliva, odnosno jedna od direktnih posledica krize. Ovi troskovi bili bi nepodnosljivi ili bi bili praceni rusilackim pogorsanjem ekonomskih pokazatelja u slicaju kada medjunarodna zajednica ne bi reagovala, prihvatajuci zahtev albanske Vlade za direktno finansiranje njenog budzeta sa oko 160 miliona USD.\nFinansiranje u navecem delu od strane madjunarodne zajednice I izdataka za izdrzavanje pridoslih sa Kosova, osetno je doprinelo izbegavanju novom izbijanju inflacije. Kako tokom mesci krize, tako I nakon nje, monetarna politika nije pretrpela deformacije I inflacija je stabilizovana na nivou industrijalizovanih zemalja. Predvidja se da na kraju godine ona ne bude veca od pet odsto u poredjenju sa prethodnom godinom.\nI letimican pogled na neke stavke bilansa uplata albanske drzave za period mart - maj 1999. dovoljan je da bi se shvatilo da je dolazak u zemlju 500 hiljada Kosovara pracen posledicama koje se mogu okarakterisati daleko od fatalnih. Tako, dohotci od izvoza usluga: u bilansu raseljeni se klasifikuju iz metiodicnih razloga u kategoriju "turisti" - povecane su za 4,7 puta, dostigavsi pozitivan bilans od 88 miliona USD. Prema podacima Banke Albanije, kosovske izbeglice su potrosile pozamasne kolicine valutnih sredstava za neophodnu robu svakodnevne potrosnje I za kiriju. Napravljeni racuni pokazuju da su dnevni troskovi po osobi iznosili oko 1,4 americkih dolara sto znaci da je zajedno sa izbeglicama albansko trziste preplavilo i 59 miliona USD. Njihov izvor je bila ustedjevina kosovskih porodica kao I posiljke iz emigracije. Jos jedan izvor valuta za Albaniju postali su I transferi novca na ime medjunarodnih organizacija, humanitarnih agencija, medija, vojnih trupa koje su bile veoma prisutne u mesecima krize.\nI bilans trgovine sa inostranstvom pokazao se pozitivnim u kosovskoj krizi. Povecanje populacije za oko 15 odsto aprila meseca 1999. godine, prouzrokovao je porast unutrasnjih potrazivanja sto se sa svoje strane ogledalo u porastu uvoza (uglavnom potrosnih roba) za oko 35 odsto u poredjenju sa tromesecjem pre krize. Zapazanja Banke Albanije pokazuju da je izvoz povecan za oko sedam odsto I kao posledica cinjenice sto su pri povratku na Kosovo izbeglice nosile sa sobom I pozamasne kolicine prehrambenih artikala I industrijske robe.\nKonflikt na Kosovu je kao posledicu imao I pad posiljki novca od strane 500 hiljada Albanaca koji rade u Grckoj, Italiji ili Nemackoj. Medjutim, ovaj pad je nadomesten na privrednom nivou posiljkom sume od oko 31 miliona USD od strane Evropske Unije, kao podrsku vladinom budzetu. To su faktoru cije sadejstvo objasnjava zasto je albanski "lek" u petomesecnom periodu april - avgust 1999. bio stalno stabilan u odnosu na druge valute. Ne treba ovde zaboraviti ni cinjenicu da je odmah nakon zavrsetka rata albanski lek poceo da se koristi I na kosovskom trzistu u blizini granice sa Albanijom, uporedo sa dinarom I nemackom markom.\nRazumljivo je da su ostri razvoji u regionu doveli do prekida stranih investicija. Medjutim, tome su prethodili jos nemiliji unutrasnji razvoji. 1997. kao posledica haosa koji je nastao u drzavi, strane investicije su opale od 90 miliona USD registrovanih u 1996. godini na 40 miliona USD. Nasuprot ovome, I tokom meseci kosovske krize I na ovom polju zabelezeni su pozitivni razvoji. Rec je o realizaciji znacajnih investicija u infrastrukturi, kao sto je izgradnja ili obnova puteva ili pak izgradnja aerodroma u Kuksu. To su cinjenice koje su podstakle Shkelqina Canija, guvernera Banke Albanije da izjavi da se u mesecima kosovske krize "ekonomska situacija nije pogorsala kao sto je bilo predvidjeno". I upravo guverner Cani je taj koji veruje da ce krajem ove godine "makroekonomska situacija u Albaniji biti u programiranim granicama". Iako se nije pretvorila u nekakvu war ekonomy, albanska privreda izgleda se bolje drzala u ratu nego u miru.


Fosterov međunarodni aerodrom u Kuvajtu\nIgor Conić, 12.10.2011. 1 1 min za čitanje\nAerodrom u Kuvajtu uskoro će dobiti LEED Gold standard – prvi takav u svetu.\nPo projektu arhitektonske kuće Foster + Partners, aerodorom, smešten u pustinjsku klimu, karakterisaće zgrada koja reaguje na okolinu. Objekat je zaštićen od sunca krovom u obliku baldahina koji pored toga što štiti terminal od spoljnih uticaja u isto vreme mu daje na elaganciji.\nOsnova terminala je u obliku trolista sa tri simetrična gejta koja će moći da prime 13 miliona putnika godišnje. Aerodrom je strateški postavljen tako da će u budućnosti moći da se širi kako bi primio i do 50 milona putnika u jednoj godini.\nDužina svake fasade se proteže na čak 1,2 kilometra a baldahinska konstrukcija dostiže visinu od 25 metara. Stakleni otvori u konstrukciji filtriraju dnevnu svetlost i reflektuju sunčeve zrake dok fotopaneli sakupljaju solarnu energiju. Betonska struktura hladi se kaskadama po kojima teče voda. Ko bi rekao da je sve ovo u pustinji…\n#aerodrom #kuvajt #leed #norman foster\nBeogradske terase povezuju Kosančićev venac sa pristaništem\nDani Orisa u Beogradu 18. marta 2011.\nHocu da se zaposlim u Fosteruu!


Sony koncept električnog automobila na testu u Austriji\n14 Jan 2021 - 09:30 Vesti Link\nSonyjev prvi električni automobil, koncept nazvan VISION-S, predstavljen je pre godinu dana na tada još uživo održanom CES-u. Automobil jedne tehnološke kompanije, pogotovo bez ranije najave, iznenadio je javnost.\nIz Sonyja su tada pojasnili da je reč o konceptu kome je cilj da prikaže njihove mogućnosti i testira tehnologije za autonomna i električna vozila.\nZa godinu dana od predstavljanja VISION-S je napredovao, kao što se može videti u priloženom videu, a inženjeri su naporno radili na novim tehnologijama, senzorima i kamerama za autonomnu vožnju. Posebnih senzora za automatiku vožnje, prema novim informacijama, ukupno ima čak 40.\nSada je, poručili su iz japanske kompanije, za VISION-S nastupio novi stadijum razvoja. Započeta su, naime, testiranja na javnim saobraćajnicama Austrije na kojima Sony s partnerima želi da evaluira vlastite tehnologije i sigurnosna rešenja ugrađena u ovaj automobil. Testiranja se odvijaju u blizini Sonyjevog inženjerskog centra u Gracu.\nIstovremeno je na virtuelnom CES-u 2021 prezentovan napredak u tehnologijama koji je postignut. VISION-S će, saznali smo sada, nuditi "softverski orijentisani dizajn", a od konkretnih karakteristika Sony se pohvalio sa dva elektromotora ukupne snage 536 KS, ubrzanjem od 0 do 100 km/h za 4,8 sekundi i najvišom brzinom koncepta od 240 km/h. Međutim, to su sve manje-više iste specifikacije koje smo znali i prošle godine\nDetaljnije informacije o bateriji, dometu, kao i o mogućem početku proizvodnje ili prodaje, nisu objavili.


19.05.2021 u 21:14\nVakcinisani će moći bezbedno na slavlja\nIako ulazimo u nešto bolju epidemijsku situaciju, još uvek je ne možemo nazvati povoljnom. Narednih dana ćemo sa sigurnošću moći da kažemo da li ima nekih posledica zbog spojenih prazničnih dana za Uskrs i 1. maj. Mislim da je sve manja mogućnost za to jer je jasno da dolazi do usporavanja aktivnosti virusa, a istovremeno raste broj vakcinisanih. Ovim rečima primarijus dr Predrag Kon, epidemiolog Gradskog zavoda za javno zdravlje i član Kriznog štaba za suzbijanje kovida 19, u razgovoru za „Politiku” daje svoje viđenje trenutnog stanja s virusom korona i naglašava da je cilj države da se što pre vakciniše 50 odsto odrasle populacije, kao i da prođe dve nedelje od kada su ljudi dobili drugu dozu cepiva. „Tada ćemo dostići taj željeni imunitet. To se može dogoditi za nekih\n18.03.2021 u 11:23\nKako povećati broj vakcinisanih građana\nU vreme kad je u punom jeku preventivna borba protiv pandemije kovida 19, pored poznatih higijenskih mera (držanja distance i nošenja maske), nesumnjivo najvažnija mera za opšte i pojedinačno zdravlje je vakcinacija. Poznato je da su mediji, pre svega televizija, sredstva koja imaju veliki uticaj na naše građane. Zato smatram da bi prvo trebalo, makar na televizijama s nacionalnom frekvencijom, da se ograniči nastup upadljivo velikog broja antivaksera i prenosilaca teorija zavere. Svedoci smo da se priličan broj građana ne vakciniše ili izražava negativan stav prema vakcinaciji. Ima ih i koji ne znaju sasvim ni zašto je vakcinacija važna i zašto je za njih lično dobro da se vakcinišu. Neznanje, kombinovano s neargumentovanim i paušalnim antivakserskim stavovima, čini da ljudi koji su\nMeđu prosvetnim radnicima najviše zaraženih vaspitača\nDo sada je vakcinisano ukupno 42.112 prosvetnih radnika. Među zaposlenima u preduniverzitetskom obrazovanju najveći procenat zaraženih virusom korona je u – predškolskim ustanovama (2,166 odsto), prema najnovijim podacima koje je na zahtev našeg lista juče dostavilo Ministarstvo prosvete, nauke i tehnološkog razvoja. Pre samo pet dana epidemijski „semafor” douniverzitetskog sistema pokazivao je porast broja kovid pozitivnih u kolektivima dece i vaspitača, đaka i nastavnika, na svim nivoima – od vrtića do srednjih škola. Najviše je bilo inficiranih radnika osmoletki, ali procenat nigde nije prelazio dva odsto. Nove brojke svedoče da se smanjio zbir koronom inficiranih đaka i profesora srednjih škola, koji su još prošle nedelje prešli na onlajn nastavu. Ove sedmice i za osnovce starijih\n17.03.2021 u 18:53\nPreti nam i epidemija morbila\nU jeku masovne imunizacije stanovništva protiv virusa korona, kada je najveći deo zdravstvene, delom i šire javnosti, svu svoju pažnju preusmerio na to da u što kraćem roku cepivima pokuša da zaštiti što više stanovnika naše zemlje, pojavili su se problemi s vakcinacijom koja je za zdravstveni sistem rutinska, a za građane obavezna – imunizacijom dece protiv morbila. Udruženje pedijatara Srbije upozorilo je da je značajno opao obuhvat vakcinacijom protiv morbila najmlađih stanovnika naše zemlje, a prema njihovim procenama, radi se o padu od 25 do 30 odsto, izazvanom najverovatnije i aktuelnom pandemijom kovida 19. Prof. dr Georgios Konstantinidis, predsednik Udruženja pedijatara Srbije, kaže za „Politiku” da nema podataka za ovu godinu i pretpostavlja da je uzrok opterećenost Instituta


Program grantova za samozapošljavanje promovisan u Baru i Ulcinju – ZZZCG\nProgram grantova za samozapošljavanje promovisan u Baru i Ulcinju\n-Za Crnu Goru je nemjerljivo značajna konkretna finansijska podrška iz fondova Evropske unije. Preko Programa grantova za samozapošljavanje vrijednog 3.5 miliona eura, EU pomaže naše buduće preduzetnike i na taj način doprinosi povećanju zaposlenosti odnosno otvaranju novih radnih mjesta – kazao je tom prilikom direktor ZZZCG Suljo Mustafić i dodao da je Program primjer nastavka uspješne saradnje Evropske komisije i Vlade Crne Gore, u ovoj oblasti.\n-Taj prvi direktni grant, iz pretpristupnih fondova EU dodijeljen Zavodu za zapošljavanje, obezbijedilo je Ministarstvo rada i socijalnog staranja – kao krovna institucija operativne strukture. Zavod Program realizuje u saradnji sa Delegacijom Evropske unije u Crnoj Gori, resornim ministarstvom i Ministarstvom finansija – podsjetio je Mustafić najavljujući da će Zavod, krajem marta, objaviti drugi Javni poziv za dodjelu bespovratnih sredstava iz EU.\n-Svim nezaposlenim osobama sa evidencije, koji imaju inovativne i kreativne ideje, pružamo mogućnost da ih ostvare. Na ovim promotivnim info sesijama trudimo se da nezaposlene informišemo, edukujemo i bolje pripremimo za pokretanje biznisa. Prioritet su nam mladi, žene i dugoročno nezaposleni. U drugom pozivu – priliku da se prijave imaće nezaposleni koji su na evidenciji Zavoda najmanje četiri mjeseca na dan objavljivanja Poziva. Svojim radom i istrajnošću možete sebi otvoriti nova radna mjesta i na taj način obezbijediti egzistenciju, dajući, pri tom, doprinos privrednom napretku vašeg grada i države – poručio je direktor Zavoda u Baru i Ulcinju.\n-Ukupna vrijednost Programa Evropske unije i Crne Gore za zapošljavanje, obrazovanje i socijalnu zaštitu je 18,3 miliona eura, od čega je iz sredstava EU obezbijeđeno 15,3 miliona, dok je preostali dio u iznosu od 2,7 miliona iz budžeta države Crne Gore – objasnila je Jelena Banašević iz Ministarstva rada i socijalnog staranja dodajući da je glavni cilj programa da doprinese daljem razvoju kohezionog društva i stvaranju boljih uslova za zapošljavanje.\n-Cijenimo što Zavod za zapošljavanje ima proaktivnu ulogu kada je u pitanju rješavanje nezaposlenosti, a ovakvi projekti su odlična prilika da se naši građani upoznaju sa mogućnostima koje nudi ovaj Program, pogotovo u momentu kada podaci govore da su na tržištu trenutno prilike takve da dobijanje kreditnih sredstava kod finansijskih institucija još uvijek nije prilagođeno potrebama malog i srednjeg biznisa – naveo je Raičević.\n-Ovaj Program je veoma značajan sa aspekta rješavanja jednog od najbitnijih pitanja svakog pojedinca. Posrijedi je pokazatelj uspješne saradnje državnih institucija i Evropske unije kojem će Opština pružiti, preko organa lokalne uprave, svu neophodnu logističku podršku – kazao je Nrekić.\nNa pitanja brojnih prisutnih, u vezi sa Programom grantova za samozapošljavanje, odgovarali su pomoćnik direktora ZZZ i koordinator za izvještavanje David Perčobić, kao i zamjenica koordinatora projekta Alma Mahmutović.


Nikola Jokić se vratio na teren - Majami pao pred Denverom, a tu su bila i braća\nNikola Jokić, najbolji igrač NBA lige za prethodnu sezonu, iznenada se vratio na teren posle desetodnevnog odsustva zbog povrede zgloba i to na najvrelijem... 30.11.2021, Sputnik Srbija\nJokić je stigao u Majami, zajedno sa svojom braćom Strahinjom i Nemanjom, a sve u svojevrsnom revanš duelu ekipa čiji je prethodni duel obeležio sezonu.Tada je Jokić bio na meti Markifa Morisa, košarkaša Majamija koga je potom „nokautirao“ udarcem sa leđa, što je izazvalo ogromnu pometnju, pretnje Nikoli i reakciju njegove braće koja su najavila da će u „revanšu“ biti uz svog brata.Nikola se nije previše obazirao na pretnje, odigrao je svoju igru i upisao 24 poena, 15 skokova i sedam asistencija za ukupnu pobedu ekipe rezultatom 120:111.Jokić je u Majamiju dočekan zvižducima i negodovanjem, što nije česta pojava u NBA ligi, ali ga to nije obeshrabrilo – ni u jednom trenutku.Jokić je prvi put u sezoni imao pravu pomoć Erona Gordona koji je ubacio 20 poena, a istakao se i mladi Našon Niland sa 19 poena, dok je Vil Barton upisao 14.Na drugoj strani je bolji od ostalih bio Bem Adebajo sa 24 poena i 13 skokova, dok Moris, sa kojim se Jokić našao u sukobu, nije igrao u ovom duelu.\nNikola Jokić, najbolji igrač NBA lige za prethodnu sezonu, iznenada se vratio na teren posle desetodnevnog odsustva zbog povrede zgloba i to na najvrelijem terenu za njega – košarkaš Denvera je nastupio u Majamiju i spektakularnom partijom doneo pobedu svojoj ekipi koja je bila u seriji od četiri poraza.\nJokić je stigao u Majami, zajedno sa svojom braćom Strahinjom i Nemanjom, a sve u svojevrsnom revanš duelu ekipa čiji je prethodni duel obeležio sezonu.\nTada je Jokić bio na meti Markifa Morisa, košarkaša Majamija koga je potom „nokautirao“ udarcem sa leđa, što je izazvalo ogromnu pometnju, pretnje Nikoli i reakciju njegove braće koja su najavila da će u „revanšu“ biti uz svog brata.\nNikola se nije previše obazirao na pretnje, odigrao je svoju igru i upisao 24 poena, 15 skokova i sedam asistencija za ukupnu pobedu ekipe rezultatom 120:111.\nJokić je u Majamiju dočekan zvižducima i negodovanjem, što nije česta pojava u NBA ligi, ali ga to nije obeshrabrilo – ni u jednom trenutku.\n„Ja sam igrao u Srbiji, brate“, odgovorio je Jokić na pitanje novinara posle utakmice kako se osećao u neprijateljskoj atmosferi.\nJokić je prvi put u sezoni imao pravu pomoć Erona Gordona koji je ubacio 20 poena, a istakao se i mladi Našon Niland sa 19 poena, dok je Vil Barton upisao 14.\nNa drugoj strani je bolji od ostalih bio Bem Adebajo sa 24 poena i 13 skokova, dok Moris, sa kojim se Jokić našao u sukobu, nije igrao u ovom duelu.


Sagovornici Danasa o izjavi potpredsednika GO SNS da je ta stranka promenila tok višestranačja u Srbiji i dala mu novi karakter\nPre bi se moglo reći da je Srpska napredna stranka ukinula višepartizam, a ne promenila njegov tok. Stabilnost nužno ne znači da je nešto dobro, jer stabilno može da se ide u vrlo lošem pravcu, što se moglo videti na primerima diktatorskih država – poručuju sagovornici Danasa koji komentarišu izjavu potpredsednika Glavnog odbora SNS Miloša Vučevića, da je ta stranka potpuno promenila tok višestranačja u Srbiji i dala mu novi karakter koji garantuje političku stabilnost.\nPolitikolog Boban Stojanović ocenjuje da Vučević očigledno drugačije tumači političku stabilnost nego što to savremeni demokratski svet podrazumeva. On navodi da za funkcionera SNS-a stabilnost znači da nema promene i ograničenja vlasti, te da jedna partija može da sraste sa državom.\n– U tom smislu je potpuno očekivano to što je on rekao, samo što to nije ni demokratija, ni višepartizam, niti nekakva sloboda ili nešto na šta bi savremeni svet u 21. veku trebalo da se ugleda – poručuje Stojanović.\nImajući u vidu Vučevićevu rečenicu da je stranka čiji je funkcioner potpuno promenila tok višestranačja u Srbiji u dala mu novi karakter, on ukazuje da bi se pre moglo reći da je Srpska napredna stranka ukinula višepartizam.\n– U kontekstu ovih izbora i vlade, došli smo do toga da imamo jednopartijski sistem. Ostali postoje, ali su toliko nebitni i nerelevantni da je SNS za svojih dvanaest godina postojanja uspela da postane jedina stranka. Na njegov (Vučevićev) izgovor, ja bih dodao da je SNS promenila politički život i u tom smislu što je napravila jednu masovnu kriminalnu organizaciju, u kojoj nema ni ideologije, ni nekakvih društvenih interesa, već isključivo želje da se okupira ceo sistem – naglašava Stojanović.\nPrema njegovim rečima, „da zarate Vojska Republike Srbije i Srpska napredna stranka, ja se plašim ko bi tu izašao kao pobednik“.\n– Oni su uspeli toliko da izvuku resurse. Mi smo došli u situaciju da ministar policije trguje oružjem, tako da SNS u tom smislu ima i oružje i municiju i toliko je dobro organizovana i uvezana sitnim interesima, da je bukvalno možda čak i jača od vojske u Republici Srbiji. E, to je Srpska napredna stranka uspela da uradi za dvanaest godina – konstatuje Stojanović.\nPolitikolog Mladen Mrdalj kaže za naš list da je u istoriji diktatorskih država stabilnost bila jedna od glavnih komponenti njihovih planova i programa. On ukazuje da stabilnost nužno ne znači da je nešto dobro.\n– Može stabilno da se ide u vrlo lošem pravcu, kao što smo videli na primerima diktatorskih država, od socijalističke Jugoslavije, pa do nekih drugih diktatura. Međutim, imamo i neke diktature koje su uspele da evoluiraju u neke demokratije, kao što su Portugal ili Španija. To nužno ne znači da su građani u tim diktaturama živeli dobro – objašnjava Mrdalj.\nOn Vučevićevu izjavu ocenjuje kao prilično široku i dodaje da u nju može da se strpa šta god čovek hoće. Na kraju, Mrdalj zaključuje da stabilnost koju SNS promoviše nema nikakve veze sa demokratijom.\nPodsetimo, potpredsednik Glavnog odbora SNS i gradonačelnik Novog Sada Miloš Vučević izjavio je da je ta stranka potpuno promenila tok višestranačja u Srbiji i dala mu novi karakter koji garantuje političku stabilnost.\n– SNS je potpuno promenila tok i smisao višestranačja u Srbiji, unela novi sadržaj i dala je novi karakter. Dugo godina se čekala takva politička organizacija koja će omogućiti da građani Srbije imaju poverenja u jednu političku stranku i da garantuje, pre svega, političku stabilnost koji je naš prvi cilj – rekao je Vučević na konferenciji za medije povodom 12. rođendana SNS, u sedištu stranke.\nTENISER ISPUNIO SAN MNOGIH SRBA: Peđa Krstin posetio Maču Pikču VIDEO


Petković: Kurtijev šou osmišlјen da natera Beograd na reakciju - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Kurtijev šou osmišlјen da natera Beograd na reakciju\nPetković: Kurtijev šou osmišlјen da natera Beograd na reakciju\n20. jul 2021. Izvor: RTS\nDirektor Kancelarije za Kosovo i Metohiju Petar Petković rekao je za RTS da je ceo politički šou Alјbina Kurtija u Briselu osmišlјen da se srpska strana natera na reakciju. Strahujemo za mir i bezbednost na KiM u srpskoj sredini nakon što je Kurti odbio da prihvati drugu tačku predloga Evropske unije, kaže Petković.\nGostujući u Dnevniku RTS-a, Petar Petković je rekao da je predsednik Aleksandar Vučić od samog početka tog političkog procesa razgovarao sa Tačijem, Hotijem, Mustafom, ali da su razgovori sa Alјbinom Kurtijem "čudo neviđeno".\n"To možete da pitate i predstavnike EU, Lajčaka i Borelјa. Za sastanak na visokom političkom nivou, pripremali smo se još na tehničkom razgovoru, koji je bio 7. jula", kaže Petković.\nPetković ukazuje na ono što je predložila EU – obe strane su se saglasile da se intenziviraju zajednički napori da se pronađu preostala nestala lica, da se uzdrže od jednostranih radnji i poteza koje imaju potencijal da destabilizuju situaciju na terenu, i treća tačka – da će se redovno održavati sastanci glavnih pregovarača uz posredstvo EU.\nNa sve provokacije, uvrede, Vučić je argumentovano i smireno odgovarao Kurtiju, jer ceo politički šou Kurtija, kako kaže Petković, bio je da se srpska strana natera na reakciju.\n"Bilo je trenutaka kada smo u toku razgovora mogli sto puta da ustanemo i odemo, mi smo ostali, predsednik je ostao da sedi i pokaže punu posvećenost Beograda dijalogu. Umesto da razgovara o ove tri tačke koje je predložila EU, Kurti izlazi sa svojim papirom i davao ga Borelјu, on pita o kom papiru je reč – niko to nije pročitao, video", rekao je Petković.\n"Bojimo se za mir i bezbednost Srba na KiM jer nas plaši činjenica da je Kurti odbio drugu tačku: da se ne dozvolјavaju nikakve jednostrane akcije", istakao je Petković.\nTo daje prostor Kurtiju, kako kaže Petković, da ugrožava bezbednost Srba na KiM, a predsednik je na samom početku dao predstavnicima EU na engleskom jeziku tačno navedenih 80 icidenata sa datumima, imenima lјudi – napada na Srbe i njihovu imovinu i imovinu SPC.\nPrema njegovim rečima, kada je Borelј pogledo spisak, začudio se.\n"Kurti generiše nasilјe prema Srbima"\n"U protekloj godini bilo je ukupno 80 incidenata u 12 meseca, povećao se broj incidenata prema Srbima, između ostalog jer je Kurti došao na vlast u Prištini, on generiše nasilјe prema Srbima", kaže Petković.\nPredsednik je pomenuo i slučaj Dragice Gašić u Đakovici, slučaj malog Nikole Perića, koga su prebili u Gojbulјi, slučaj Ranka Bacića, koji je prebijen kod Kline.\nGovoreći o tome ko Kurtiju daje krila za takvo ponašanje, Petković kaže da su Lajčak i Borelј bili konstruktivni i pokušavali u više navrata da ga vrate Kurtija u tok dijaloga.\n"Svi su se samo gledali, Borelј nije mogao da razume o čemu priča Kurti, rekao je – hajde da idemo u pravcu budućnosti", ukazao je Petković.\n"Pominjao je nakakve žrtve Albanaca u Orahovcu, predsednik mu je rekao juče smo obeležili 23 godine od stradanja 84 Srba u Orahovcu, tokom '98. i '99. – 14 članova porodice Kostić. Kakav je probem da se odgovorimo o pitanju nestalih, ni to Kurti nije hteo", kaže direktor Kancelarije za KiM.\n"Kada pomenete i kažete – hajde da istražimo sve lokacije za koje postoji sumnja da se u njima nalaze oni koji su pokopani, Kurti to neće, kaže da taj posao ne može da obavlјa Velјko Odalović, on je Miloševićev zločinac. Ne može Kurti da kadrira u Vladi Srbije, niti dok je predsednik Vučić iko može da donosi odluke osim ove vlasti, jer smo suverena i nezavisna država koja samostalno donosi odluke", rekao je Petković.\nDa ste bili sa mnom u sobi gde su se vodili razgovori, bili biste ponosni na Vučića kako je hrabro branio interese Srbije, srpskog naroda na KiM, bilo je 100 puta prilike da predsednik ode, ali sve je izdržao jer vodi računa o miru i stabilnosti, podvukao je Petković.\nU jednom trenutku je Borelј rekao Kurtiju – taj vaš papir Beograd ne može da potpiše, ispričao je Petković.\nPrema njegovim rečima, sve je isklјučivo uvezano na taj način da Srbija prizna tzv. nezavisno Kosovo.\nDa je na dnevnom redu bila rečenica da se saglasimo da je juče bio ponedelјak, to sa Kurtijem bi bilo nemoguće, rekao je Petković.\n"Niste mogli da se dogovorite da je juče bio ponedelјak, sve je neizvesno, da li Kurti stoji sam iza ovakvog ponašanja, ne znam. Borićemo se za naš narod na KiM u okviru samog dijaloga", istakao je Petković.\n"Kada smo pokazali mapu još devet lokacija koje treba da budu istažene na KiM, neće da priča, kaže da ne postoji arhiva OVK", kaže Petković.\n"Civilizacijsko je pitanje da se pronađu nestali i da se predaju tela porodicama, rekli smo Kurtiju – kažite gde je to mesto gde treba da kopamo", podvukao je Petković.\nPetković je rekao da je glavna tema formiranje ZSO, jer bez toga nema kolektivnih prava, Kurti preti, vređa, ne želi da ide u pravcu normalizacije odnosa.\n"Očekujem od međunarodne zajednice, između ostalog, da uvidi težinu problema gde nije kriv Beograd, spremni smo od A do Š da prihvatimo sva tri predloga EU, gospodin Borelј je jasno video na kojoj strani je krivac. Oni su dužni da izvrše pritisak na Prištinu kako bi sačuvali mir i bezbednost na KiM", zaklјučio je Petković.


Zeleni krovovi u Srbiji - Časopis Prozori & Vrata\nEnergetska efikasnost Zeleni krovovi u Srbiji\nU maju 2018. godine u Novom Sadu je osnovana Nacionalna Asocijacija Zelenih Krovova Srbije. Nastala je kao rezultat dugogodišnje saradnje između jednog od vodećih novosadskih investitora, Erker inženjeringa, i marketing agencije, Aspect Communications. U tom procesu, kao saradnik iz pozicije arhitektonske struke, sam učestvovala u kreiranju novih rešenja koja su danas implementirana, sumirana u jednoj celini, poznatoj kao: Zeleni koncept stanovanja.\nfoto: Danica Laćarac, arhitekta / projektni menadžer\nPrethodnih pet godina smo radili na razvoju koncepta, a izvođenjem stambenog objekta u Futoškoj 57 u Novom Sadu, početkom 2019. godine, Zeleni koncept stanovanja je došao do svojih korisnika.\nTri osnovna segmenta predstavljaju koncept:\nEko punkt – u okviru kog stanari selektuju plastiku, papir i limenke, nakon čega privatne firme odnose sirovine, a na račun stanara uplaćuju finansijsku naknadu.\nZelene terase – u okviru kojih su biljke pažljivo odabrane, prema stranama sveta, sa zalivnim sistemom koji funkcioniše uz pomoć senzora vlage.\nZeleni krov – zajednička krovna oaza namenjena svim stanarima. Danas je to prostor i za različite edukacije najmlađih stanara i njihovih drugara, mesto za posmatranje ptica, a najčešće, za popodnevnu relaksaciju na otvorenom, visoko iznad gradske vreve i buke.\nImplementacijom koncepta kreiran je prvi mikro sistem koji ne zavisi od načina funkcionisanja grada, a takođe je aplikabilan i na druge stambene objekte. Moje mišljenje je da je najveća vrednost koncepta upravo to što su stanari podstaknuti na aktivan doprinos zaštiti životne sredine.\nSa implementacijom zelenih terasa, a posebno zelenog krova, na stambenim objektima u Novom Sadu otkrivala se, za nas, jedna nova sfera čiju važnost u startu nismo mogli u potpunosti ni da sagledamo. Ubrzo smo shvatili da benefiti od implementacije zelenih krovova mogu biti izuzetno veliki za grad, ali, da istovremeno, gradski propisi ne idu u prilog ovakvim rešenjima.\nTehnološko inovativni centar Here East, London foto: Danica Laćarac\nTraženjem načina da gradove u Srbiji pokrenemo na promenu došli smo do Evropske federacije asocijacija zelenih krovova i odlučili da se na tom putu sa njima udružimo. Bilo je potrebno da osnujemo Asocijaciju kako bismo aplicirali za članstvo.\nDanas je Asocijacija predstavnik Srbije u Evropskoj federaciji koja okuplja preko 15 vodećih zemalja iz oblasti zelene infrastrukture i aktivno i ravnopravno učestvuje sa Nemačkom, Francuskom, Italijom, Austrijom, Velikom Britanijom, Belgijom, Češkom itd u donošenju strategije razvoja zelenih krovova pre svega, ali i zelene infrastrukture u gradovima u celini.\nUrbano baštovanstvo Nomura Banka, centralni London foto: Dusty Gedge\nZeleni krovovi su možda i najznačajniji element zelene infrastrukture danas, naglašavam to najpre zbog brzine kojom se gradovi razvijaju i gustine naseljenosti u urbanim sredinama.\nPored toga što direktno utiču na energetsku efikasnost objekta obezbeđujući dodatnu termo izolaciju i na taj način smanjući potrebu za grejanjem/hlađenjem stanova ispod, implementacijom zelenih krovova postižemo i: snižavanje temperature u gradu čak i do 15 stepeni (smanjenje efekta urbanog toplotnog ostrva), direktan uticaj na poplave apsorbcijom i do 90% atmosferske vode i uticaj na biodiverzitet, povećanjem broja ptica, insekata i biljnih vrsta u gradskoj sredini. Tu se niz zapravo i ne završava.\nU zavisnosti od tipa zelenog krova, broj benefita se dalje samo povećava, otvara se prostor za urbano baštovanstvo ili mogućnost postavljanja solarnih panela ili, kao u Roterdamu, implementacijom plavo-zelenih krovova, u okviru kojih postoje dodatni rezervoari za atmosfersku vodu koja dalje kruži i koristi se u okviru objekta, drastično se smanjuje opterećenje gradske kanalizacione mreže.\nIntenzivni zeleni krov, Nomura Banka, centralni London Foto: Dusty Gedge\nMnogi gradovi Evrope imaju precizno definisane regulative kada je zelena infrastruktura u pitanju.\nLinc, na primer, već više od trideset godina svesno upravlja i pažljivo uvodi „prirodu u grad”.\nBeč, sa nizom fenomenalnih projekata koji su sad u toku, kao što je projekat Pedeset zelenih fasada – koje finansira gradska uprava grada Beča.\nLondon takođe, sa upotrebom Zelenog faktora, kao jednog od moćnih alata u preciznom definisanju potreba grada za zelenom infrastrukturom.\nI zaista ima puno primera sa kojima se susrećemo, a voleli bismo u jednom trenutku da sve sumiramo i donesemo u Srbiju, na Balkan, u formi konferencije.\nOno što je važno da što pre usvojimo, jeste da najviše benefita donosi zapravo strateški planirana i unapred definisana zelena gradnja. Drugim rečima, strategija urbanog razvoja naših gradova je od izuzetne važnosti i uticaće upravo na postizanje maksimalnog učinka i na nivou objekta i na nivou grada. Pojedinačni primeri, sa kojima se trenutno susrećemo, pre svega su važni zbog podizanja svesti o prednostima i mogućnostima kod ovakvog pristupa arhitektonskom i urbanističkom projektovanju, ali ono što je neophodno jeste strategija daljeg razvoja za svaki pojedinačni deo grada, koja je kreirana na osnovu podrobne analize i koja primenjuje znanja razvijenih gradova.\nKada su gradovi Srbije u pitanju, u dosadašnjem radu susreli smo se sa dva primarna nedostatka – prvi se odnosi na manjak informacija i znanja iz oblasti zelene infrastrukture u najširem smislu. To je razlog zašto smo se u prvoj fazi rada Asocijacije usresredili upravo na kreiranje što šire mreže saradnika i članova. Putem mreže, koja svakodnevno raste, aktivno širimo važne informacije iz ovog domena, kao i fenomenalne primere iz gradova koji nas okružuju. Drugi nedostatak jeste zahtevna finansijska kontrukcija kada je reč o implementaciji ovakvih rešenja, te je to još jedan domen u kom grad igra odlučujuću ulogu u smislu definisanja i odobravanja određenih budžetskih linija u cilju finalne implementacije.\nIz ugla investitora zeleni krovovi su trenutno dodatno finansijsko opterećenje i nepoznanica u smislu implementacije, pa tako i potencijalno mesto za nepredviđene probleme.\nAsocijacija predstavlja link između investitora, izvođača i donosioca odluka u gradovima, koji do sada nije postojao. Za početak, jedan od osnovnih preduslova za razvoj zelenih krovova u gradovima Srbije jeste da grad pruži podsticaj investitorima za izvođenje ovakvih rešenja u formi finansijskih olakšica. Na primer, sa predstavnicima JP Urbanizam u Novom Sadu razgovarali smo o oslobađanju investitora od komunalnih taksi za površinu na kojoj bi bio izveden zeleni krov. S obzirom da su saglasni sa idejom, sada pratimo koliko će vremenski trajati promena propisa.\nTo bi ujedno bila i inicijalna tačka za strateški pristup razvoju grada koji sam pominjala.\nSa druge strane, potrebno je precizno komunicirati kako benefite, tako i način implementacije i cenu izvođenja zelenih krovova, što je tema na kojoj radimo u saradnji sa izvođačima.\nZa sada, na teritoriji naše zemlje, nailazimo na primere u Novom Sadu i Beogradu. U Novom Sadu se, pored intenzivnog krova na stambenom objektu u Futoškoj 57, uskoro završava i ekstenzivni krov na Naučno tehnološkom parku, gde će zaposleni moći da odlaze na pauzu, relaksaciju u jednoj vrlo specifičnoj mikroklimi.\nPosebnost zelenih krovova leži i u činjenici da, zbog visine na kojoj se nalaze, mikroklima najviše asocira na mikroklimu priobalnih područja, vetar je intenzivniji nego u zoni partera, što tople dane čini mnogo prijatnijim.\nU Beogradu primera ima više, i novi kompleks Belgrade Waterfront ima uređene zelene krovne površine. U parteru se takođe možemo susresti sa tehnologijom implementacije zelenog krova. U pitanju su površine koje zapravo pokrivaju više nivoa podzemnih garaža, dakle, na isti način se tretiraju kao i krovne površine, kao što je na primer slučaj kod novog objekta u okviru kog je smeštena kompanija Nordeus, lociranog takođe u Beogradu.\nNakon prve dve godine rada, krovna evropska organizacija čiji smo članovi, prepoznaje Asocijaciju Srbije centrom za Balkan. Za nas je to fantastičan izazov, usmerili smo sve napore da potvrdimo ovakvu jednu viziju. Uveliko planiramo veliku regionalnu konferenciju, kako bismo, pre svega, znanja i iskustva Evrope doneli i podelili sa što većim brojem ljudi, ali isto tako da postojeće primere dobre prakse koji su već na ovim prostorima implementirani na što bolji način ispromovišemo.\nMožda je u ovom trenutku upravo i najvažnije da neprekidno tragamo za što većim brojem fantastičnih primera i znanja, kako bismo i sami postavljali visoke ciljeve. Svaki stanovnik grada utiče itekako na njegovo funkcionisanje i samim tim može biti donosioc kvalitetnijih promena. Na tom putu, Asocijacija će biti u službi katalizatora za sva znanja i iskustva i uvek otvorena za saradnju.\nAko se vratimo na temu glavnih nedostataka, upravo mrežom partnera i saradnika aktivno utičemo na nedostatak znanja i svesti o važnosti promene pristupa u urbanom razvoju. Članstvo u Asocijaciji je besplatno, i svako ko smatra da može da doprinese da se svest o ovoj temi širi je dobrodošao. Podjednako su nam važni i saradnici iz struke, gradskih uprava kao i građani, zajedno možemo više!\nPrethodni tekstIzloženost UV zracima: Solarna energija i svetlost\nSledeći tekstFolija za prozorska stakla za toplotnu i svetlosnu zaštitu


Maglaj među 10 općina u regionalnom projektu ReLOaD u BiH\nDatum: 12.07.2017 | 15:50\nObzirom da je Maglaj izabran među 10 općina u regionalni projekat u BiH, koordinatori ispred UNDP-a Sanja Bokun, Selma Osmanagić-Agović i Damir Žarak su posjetili Općinu Maglaj kako bi razgovarali o detaljima vezanih za projekte koji će se ispred općine aplicirati.\nNačelnik Mahmutagić se zahvalio na dosadašnjoj saradnji i obećao da će Općina raditi na tome da projekti budu uvijek spremni, te da zajedničkim snagama realizacija istih bude uspješna.\nReLOaD projekat finansira Evropska unija (EU), a implementira Razvojni program Ujedinjenih nacija (UNDP). Utemeljen je na pozitivnim iskustvima projekta Jačanje lokalne demokratije (LOD I, LOD II, LOD III i LOD IV Projekta), koji je u Bosni i Hercegovini provodio UNDP uz finansijsku podršku EU i koji služi kao primjer dobre prakse koja će biti ponuđena kao model za korištenje i u drugim zemljama Zapadnog Balkana.\nKao regionalna inicijativa, ReLOaD projekat se provodi u sljedećim zemljama Zapadnog Balkana: Albanija, Bosna i Hercegovina, Kosovo*, bivša jugoslovenska Republika Makedonija, Crna Gora i Srbija.\nUkupan budžet projekta je 10 miliona eura, od toga 8,5 miliona finansira Evropska unija, a ostatak od 1,5 miliona eura sufinasiraće UNDP i jedinice lokalne samouprave uključene u ReLOaD, od čega će 3 milona Eura biti implementirano u partnerskim općinama u BiH, a 7 milona Eura u ostalih 5 partnerskih država ReLOaD projekta. odluka, te unapređenje poticajnog pravnog i finansijskog okruženja za civilno društvo.\nU izabranim općinama i gradovima, ReLOaD će podržati provedbu 200 projekata OCD-ova i očekuje se da će korist od tih projekata imati oko 38.000 građana. Posebna pažnja bit će posvećena projektima koji doprinose jačanju uloge žena, mladih i socijalno isključenih grupa stanovništva. ReLOaD će stvoriti uslove za konkurentan pristup pri dodjeli sredstava na projektnoj osnovi iz budžeta jedinica lokalne samouprave i istovremeno motivirati OCD-ove da se profesionaliziraju i unaprijede nivo pružanja usluga.


I. Đ. 23. avgusta 2017. 08:52\nMinistarka Slavica Đukić Dejanović izjavila je da očekuje da za pet godina u Srbiji bude poboljšan natalitet i dodala da bi Zakon o finansijskoj podršci porodicama trebalo da bude gotov do kraja godine.\n„Ozbiljan je problem što nas po prirodnom priraštaju ima 35.000 manje svake godine i 15.000 po osnovu spoljnih migracija“, navela je.\nĐukić Dejanović kaže da su od 2008. godine Vlade „prolazile“, i nisu se bavile tim pitanjem, a sada je drugačije, jer kad je utvrđeno da je broj rođenih beba 2016. bio najniži do tada, i da je nakon tog podatka premijer odlučio da se jedan segment u Vladi bavi tim pitanjem.\nKaže da ima političke volje, ali da ona mora da se pretoči u svest običnog čoveka, jer bez toga nema efekata.\n„Na zakonodavnom planu moramo tražiti rešenje za to i tu će ministar finansija i premijerka, koja je predsednica Saveta, biti sigurno korisni za to“, navela je Đukić Dejanović.


pink.rs | DODIK: Vratićemo se u institucije BiH ako se povuče nametnuti Inckov zakon o zabrani negiranja genocida!\nSrpski član Predsedništva BiH Milorad Dodik izjavio je da je Republika Srpska spremna da nastavi rad u zajedničkim institucijama BiH, ako se povuče zakon o zabrani negiranja genocida, koji je nametnuo bivši Visoki predstavnik Valentin Incko.\n"Komesar za proširenje EU Oliver Varheji očekuje da funkcionišu zajedničke institucije, dakle upravo oni organi za koje je RS rekla da ne želi da radi u njima dok se ne povuče nametnuti zakon Valentina Incka", kazao je Dodik posle sastanka zvaničnika RS sa evropskim komesarom sa proširenje i politiku susedstva Oliverom Varhejijem.\nNavodeći da je na sastanku razgovarano o aktuelnoj političkoj situaciji u BiH, Dodik je kazao da je evropskom komesaru preneo svoj stav prema kojem imovina pripada entitetima.\n"Mi smatramo da je to pitanje rešeno Dejtonskim sporazumom. A Ustavni sud BiH je vanustavno poništio to pravo. Naš predlog je da dođe do sporazuma Republike Srpske, Federacije BiH i Brčko distrikta i da imovina pripada entitetima i Brčko distriktu. To može biti potvrdjeno u Parlamentarnoj skupštini BiH", kazao je srpski član Predsedništva BiH.\nPrema njegovim rečima, imovina koja je dobijena u procesu sukcesije može biti uknjižena na nivo BiH i to samo ona koja se nalazi van teritorije BiH, kao što su ambasade.\n"Međutim, ona imovina koja je dobijena sukcesijom, a koja se nalazi na teritoriji entiteta, treba da pripada primarno entititetima", istakao je Dodik.\nDodik je iz Banjaluke potom otputovao u Sarajevo na sastanak sa Varhejijem i liderima HDZ BiH i SDA Draganom Čovićem i Bakirom Izetbegovićem Sastanku sa evropskim komesarom za proširenje u zgradi Vlade Srpske prisustvovali su i predsednica Republike Srpske Željka Cvijanović i premijer RS Radovan Višković.\nDODIK NAJAVIO TUŽBU PROTIV ŠMITA: Srpska dobila poruku iz SB UN - BiH nema visokog predstavnika!\nDodik: Uslov povlačenje nametnug Inckovog zakona o Srebrenici


Predsjednik Srbije Aleksandar Vučić danas se na jugu zemlje sastao sa predstavnicima Srba sa Kosova. On je istakao da će do proljeća velike sile “tražiti nestanak Republike Srpske” kao i da će se Srbija naći pred velikim pritiskom, javljaju beogradske Novosti.\n– Jedna od zemalja Kvinte, država koja nije članica EU, dala je podršku Albancima iz Prištine da sporevedu novu akciju protiv Srba. Nemojte misliti da naknadno ne bi dobile podršku i ostalih, ali SAD, Velika Britanija, Njemačka, svi će podržati Prištinu – rekao je Vučić.\n– Kako god da bude i šta god odlučite, znajte da će Srbija biti uz vas u svakom smislu. Zamolit ćemo NATO da radi svoj posao i da zaštiti Srbe. Ukoliko neće, bit ćemo primorani da reagujemo. Vjerujte mi, ovo nije ona Srbija kao nekad. Spremni smo da zaštitimo naš narod, da se borimo za naše interese i da u toj borbi i pobijedimo – rekao je Vučić obraćajući se Srbima sa Kosova.


eKarton IS za sekundarnu i tercijalnu zdravstvenu zaštitu\neKartonTM IS za sekundarnu i tercijarnu zdravstvenu zaštitu\nInformacioni sistem za sekundarnu i tercijalnu zdravstvenu zaštitu je skup više aplikacija koje čine jedinstvenu funkcionalnu celinu, potrebnu da se kompletno zameni stari način vođenja kartona pacijenta.\neKartonTM radna stanica za sekundarnu i tercijarnu zaštitu\neKartonTM radna stanica je osnovna aplikacija sistema pomoću koje medicinsko osoblje obavlja svakodnevne poslove. Aplikacija je prilagođena radu u svim službama ustanova sekundarne i tercijarne zaštite. eKartonTM aplikacija omogućava kreiranje kartona pacijenta, zakazivanje i evidentiranje posete pacijenta lekaru (sa unosom anamneza, dijagnoza, terapija, usluga, ...), te izdavanje i štampu medicinskih dokumenata (nalazi i mišljenja lekara, rezultati analiza, otpusne liste...). U kombinaciji sa e-Lab aplikacijom omogućeno je slanje elektrosnkih naloga za laboratorijske analize iz eKartonTM aplikacije. Nalozi za laboratorijsku analizu prosleđuju se e-Lab aplikaciji, a nakon obrade pacijenta u laboratoriji, nalazi iz laboratorije se automatski snimaju u elektronski karton pacijenta.\nNeke od osnovnih mogućnosti eKartonTM aplikacije su:\neKartonTM administrator za sekundarnu i tercijarnu zaštitu\ne-KAdministrator je aplikacija nemanjena kompletnoj administraciji e-Karton informacionog sistema. Predviđeno je da pristup ovoj aplikaciji imaju samo ovlašćeni administratori sistema u zdravstvenim ustanovama sekundarne i tercijarne zaštite. e-KAdministrator pruža administratorima sistema sva potrebna podešavanja informacionog sistema na jednom mestu i daje im potpunu kontrolu nad sistemom. U okviru ove aplikacije moguće je kreiranje i izmena medicinskih dokumenata za sve službe, dodavanje grupa korisnika, korisničkih naloga po grupama (lekarskim službama), usklađivanje šifarnika sa novim verzijama šifarnika, kreiranje šablona usluga... Aplikacija omogućava kreiranje i održavanje hijerarhije korisnika i grupa korisnika uz podešavanje privilegija za svaku korisničku grupu.\nE-KAdministrator je osnovni alat administratora informacionog sistema u ustanovi sekundarne ili tercijarne zdravstvene zaštite koja koristi IS kompanije Zipsoft. Stručno osoblje kompanije ZipSoft pruža obuku i tehničku podršku administratorima sistema u slučaju eventualnih nedoumica ili problema u radu.\neKartonTM faktura za sekundarnu i tercijarnu zaštitu\ne-KFaktura predstavlja aplikaciju e-Karton informacionog sistema namenjenu fakturisanju usluga fondu RZZO. Aplikacija predstavlja jedinstveni alat koji generiše fakturu Fondu iz e-Karton baze podataka. Proces kreiranja fakture se u velikoj meri olakšava i ubrzava jer se svi podaci potrebni za generisanje fakture nalaze na jednom mestu, u bazi e-Karton informacionog sistema. Faktura se generiše na osnovu ranije unetih usluga lekara i drugog medicinskog osoblja u zdravstvenoj ustanovi sekundarne ili tercijarne zaštite na lak i jednostavan način.\nFaktura usluga Fondu RZZO kreirana u e-KFaktura aplikaciji u potpunosti ispunjava sve zahteve fonda RZZO vezane za format fakture i kao takva prihvaćena je od strane fonda RZZO\neKartonTM izveštaji za sekundarnu i tercijarnu zaštitu\ne-KIzveštaji aplikacija predstavlja deo informacionog sistema namenjen generisanju raznih statističkih izveštaja iz e-Karton baze podataka. Generisanje izveštaja vrši se na osnovu ranije unetih podataka od strane medicinskog osoblja zdravstvene ustanove sekundarnog ili tercijarnog nivoa. Prednosti u korišćenju e-Karton informacionog sistema posebno dolaze do izražaja pri kreiranju zdravstveno-statističkih izveštaja i evidencija koje više instance zahtevaju od ustanova sekundarne i tercijarne zdravstvene zaštite, jer se svi ovi izveštaji generišu brzo i lako iz baze ranije unetih podataka i prosleđuju na viši nivo. Ova aplikacija omogućava veoma širok spektar mogućnosti generisanja raznih izveštaja vezanih za pacijente, lekare ili službe u okviru zdravstvene ustanove.\nA SiteOrigin Theme | Business image created by Creativeart - Freepik.com


Organizacija „Svetski omladinski talas” vas poziva na Međunarodnu studentsku nedelju – Slobomir P Univerzitet\nOrganizacija „Svetski omladinski talas” vas poziva na Međunarodnu studentsku nedelju\nDate 1 Februara, 2019\nOrganizacija „Svetski omladinski talas” iz Beograda, poziva zainteresovane na Međunarodnu studentsku nedelju (ISWiB – International Student Week in Belgrade), koja će se održati od 14. do 22. jula 2019. godine u Beogradu.\nU pitanju je trinaesti po redu internacionalni, edukativni i kulturni festival, koji pruža priliku učešća studenata u mnogobrojnim predavanjima na različite teme, poznanstva sa stručnjacima iz raznovrsnih oblasti, kao i druženja sa kolegama kako iz regiona, tako i iz cijelog svijeta.\nVeć 12 godina “ISWiB” festival okupi oko 250 studenata iz više od 50 zemalja svijeta i predstavlja najveći studentski festival tog tipa u jugoistočnoj Evropi.\nPosljednji rok za prijave je 28. februar 2019. godine.\nSve informacije o ovom projektu, možete pronaći na sajtu www.iswib.org ili na zvaničnoj Facebook stranici: https://www.facebook.com/iswib\nPoziv na Međunarodnu studentsku nedelju možete pogledati ovdje.\nStipendije za Master programe iz Evropskih pravnih studija u Luksemburgu


Marvo G16 podloga za miš cena, cene Srbija, prodaja Beograd Novi Sad Niš\nMarvo G16 podloga za miš cene\n421 din - 899 din\n3.210 din - 4.699 din\n2.448 din - 3.499 din\nMarvo G36 podloga za miš\n1.521 din - 1.699 din\n1.790 din - 3.180 din\n981 din - 1.199 din\nEPonuda nije internet prodavnica već Vam omogućava da brzo i lako nađete Marvo G16 podloga za miš po najjeftinijoj ceni. Naš cilj je da kupci budu što bolje informisani o ponudi Marvo podloga za miš G16 na tržištu Srbije. Vrlo lako nalazite željeni proizvod za kategoriju Podloge za miš cene, ne morate da lutate od sajta do sajta za Marvo Podloge za miš, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Marvo G16 podloga za miš sa PRODAVCEM. EPonuda ne može da garantuje potpunu tačnost specifikacije i slika za Marvo G16 podloga za miš. Pre kupovine, podatke za Marvo podloga za miš G16 proverite na sajtu PROIZVOĐAČA.\ncena od 421,00 din


Novalić: Rebalansom budžeta FBiH izgraditi putnu infrastrukturu - Klix.ba\n6.12.2017. u 15:55\n"Rebalans Budžeta FBiH za 2017. je pripremljen, između ostalog, poštujući zaključke Parlamenta kojim je naloženo Vladi Federacije BiH da naplaćena sredstva po osnovu klirinškog duga Ruske Federacije usmjeri ka izgradnji putne infrastrukture i izmirenju obaveza za poljoprivrednike", kaže Novalić.\n"Treći razlog je zamjena izvora finansiranja budžeta Federacije BiH, pri čemu su sredstva MMF-a planirana u iznosu od 195 miliona KM zamijenjena domaćim izvorima finansiranja. Jasno je da zbog dosadašnjeg neispunjavanja obaveza preuzetih iz Pisma namjere, prvenstveno mislim na izmjene i dopune Zakona o akcizama, sredstva od MMF-a gotovo sigurno neće biti uplaćena do kraja 2017. godine", konstatovao je Novalić.\n"Kada su u pitanju rashodi rebalansa budžeta FBiH za 2017. godinu, Vlada FBiH je ostala opredijeljena u provođenju restriktivne budžetske politike te su tekući rashodi smanjeni za 33,8 miliona KM", kaže Novalić.\nPrepoznavajući značaj izgradnje aerodromske infrastrukture, ali i njihov potencijal u jačanju sektora turizma, Vlada je rebalansom planirala dodatnih 7,5 miliona KM u izgradnju infrastrukture na aerodromima u Mostaru, Tuzli i Bihaću iz namjenskih sredstava putničke aviotakse.\n"Rebalansom je u sektoru poljoprivrede planirano 7,7 miliona KM koji će se usmjeriti na ime izmirenja obaveza iz ranijeg perioda prema poljoprivrednicima čime bi se uključujući sredstva planirana budžetom za 2018. godinu ove obaveze u potpunosti trebale izmiriti", naveo je Novalić.\n"Provođenje restriktivne i odgovorne fiskalne politike i dalje ostaje jedan od prioriteta Vlade Federacije BiH koji je doveo do više nego zadovoljavajuće likvidnosti budžeta i njegove srednjoročne stabilnosti. Tome svjedoči redovna isplata apsolutno svih obaveza budžeta Federacije BiH prema različitim kategorijama korisnika. Takva politika će biti nastavljena i u narednoj godini", poručio je Novalić obrazlažući rebalans ovogodišnjeg budžeta Federacije BiH.\n06.12.2017. u 16:19\nVladimir Putin će se ponovo kandidovati za predsjednika Rusije


Milanović da se izvini - Radio Borovo 100,7 FM\nNovoosnovani Demokratski savez Srba (DSS) u Hrvatskoj oštro je kritikovao lidera SDP-a Zorana Milanovića, kojeg su pozvali da se izvini za niz uvreda, koje je u razgovoru s hrvatskim braniteljima uputio na račun srpskog naroda, a posebno svojim vernim glasačima, Srbima u Hrvatskoj.\nMilanović je u razgovoru sa hrvatskim braniteljima rekao da su Srbi mali narod, odnosno “šaka jada”.\n”Iako ste poverenje Srba izgubili, za izrečeno se izvinite srpskom narodu, a posebno svojim vernim glasačima, Srbima u Hrvatskoj”, navodi se u saopštenju dostavljenom medijima.\nOva novoosnovana srpska stranka u Hrvatskoj smatra da je “žalosno da hrvatski političari s levice sakupljaju glasove šireći netrpeljivost prema Srbima”.\nU saopštenju DSS ističe se da najveći broj Srba u Hrvatskoj uglavnom glasa za SDP na svim nivoima.\n”Gotovo 60.000 Srba na proteklim parlamentarnim izborima biralo je na opštem listiću saborske zastupnike i podršku su dali upravo Zoranu Milanoviću, smatrajući da je njegovo razmišljanje drugačije od onih koji tvrde da ‘posao nisu završili’”, navodi se u saopštenju.\nUkupan broj poseta: 1375536


Kina i Rusija pozivaju na mir u Kirgistanu\nKineski i ruski predsjednici pozvali su u petak na uspostavljanje mira u Kirgistanu nakon novog talasa nasilja u kojem je prema posljednjim informacijama 23 mrtvih i oko 300 ranjenih na jugu ove zemlje u centralnoj Aziji.\nIskreno se nadamo da ce se situacija u Kirgistanu brzo stabilizovati, izjavio je kineski predsjednik Hu Jintao na samitu Šangajske organizacije za saradnju u glavnom gradu Uzbekistana Taškentu.\nKina i drugi susjedi nastavit će da nude svaku moguću pomoc Kirgistanu, dodao je on.Ruski predsjednik Dmitrij Medvedev je takođe izrazio želju da se mir vrati u zemlju u kojoj Rusija ima vojnu bazu, kao i Sjedinjene Američke Države.\nPrijelazna kirgistanska vlada je u petak uvela vanredno stanje i policijski sat u gradu Ochu zbog novih nereda, javio je AFP.\nDva mjeseca nakon pobune u kojoj je bilo 87 mrtvih u glavnom gradu Biškeku i svrgnut režim predsjednika Kurmanbeka Bakijeva, sadašnje napetosti stvaraju teškoće prelaznim vlastima da uspostave red.Dvije sedmice su ostale do referenduma o ustavu predviđenom za 27. juni.


Visoki DeÄani (Foto Kim arhiva)\nVisoki Dečani su na Tviteru objavili navode poslaničke grupe Evropskih konzervativaca i reformista u Evropskom parlamentu o satelitskim snimcima uništenih jermenskih crkava u regionu Nagorno Karabaha i upitali da li će sada uništene srpske crkve na Kosovu dobiti zasluženu pažnju.\n„Nadajmo se da će se pažnja posvetiti sudbini desetina srpskih pravoslavnih crkava i nadgrobnih spomenika koje su uništili kosovski albanski ekstremisti nakon rata 1999. i dolaska medjunarodnih mirovnih snaga. Sada se suočavamo s očiglednom kampanjom poricanja našeg identiteta i istorije“, poručili su iz Visokih Dečana.\nKako su iz manastira dodali u narednoj objavi, na Kosovu je uništeno 150 srpskih pravoslavnih crkava.\n"Posle rata 1999. na Kosovu 150 srpskih pravoslavnih crkava su nekažnjeno srušili kosovski ekstremisti uprkos medjunarodnom vojnom prisustvu i samo neke su popravljene dok mnoge još uvek leže u ruševinama 22 godine kasnije. Dokle će ovaj vandalizam biti prekriven ćutanjem", upitali su iz dečanskog manastira.\nU objavi se takodje dodaje da se na Kosovu vodi kampanja negiranja Srpske pravoslavne crkve, njenih zakonskih i imovinskih prava, istorije i identiteta, navodima da su to etnički albanske crkve, i da se opravdano može postaviti pitanje zašto su Albanci rušili crkve koje smatraju svojim.


Bolji uslovi za život Roma i Romkinja ključni za inkluziju u društvo : Inkluzija\nUnapređeni uslovi života za gotovo 6.000 Roma i Romkinja i pripremljena dokumentacija za buduće projekte podrške za još preko 4000 pripadnika/ca romske populacije rezultati su projekta „Stanovanje Roma“, koji je finansirala Evropska unija.\nNa završnoj konferenciji projekta, zamenica šefa Delegacije EU u Srbiji Mateja Norčič Štamcar navela je da je Evropska unija najveći donator Srbije u oblasti inkluzije Roma i Romkinja, sa trenutnim projektima vrednim 11,4 miliona evra, dok je za naredni period opredeljeno dodatnih 20 miliona evra.\n„Danas možemo da razgovaramo o opipljivim rezultatima projekata finansiranih od strane Evropske unije. Inkluzija Roma odgovara jednoj od osnovnih vrednosti EU i kao takva bi trebalo da ostane prioritet za sve zemlje članice, kao i za one koji su u procesu pristupanja. Ono što je takođe važno jeste jačanje kapaciteta institucionalnih mehanizama za uključivanje Roma, na lokalnom nivou”, navodi Norčič Štamcar.\nDirektorka Kancelarije za ljudska i manjinska prava Suzana Paunović kaže da je potrebno dodatno motivisati lokalne samouprave da se još posvećenije bave pitanjima i izazovima sa kojima se suočava romska populacija.\nU okviru projekta, unapređeni su infrastrukturni uslovi za 5.000 ljudi, a izgrađeno je ili renovirano ukupno 185 stambenih jedinica za preko 740 pripadnika i pripadnica romske populacije.\nTakođe, pripremljena je tehnička dokumentacija potrebna za više od 70 kuća, 300 stanova, kao i za unapređenje infrastrukture za preko 4000 ljudi. U 20 lokalnih samouprava širom Srbije formirani su i mobilni timovi za inkluziju Roma i Romkinja, koji su putem EU donacije dobili automobile kako bi lakše stigli kod korisnika/ca usluga.


General Motors napušta Indiju i Južnu Afriku - Najava\nOčigledno je da su Amerikanci u velikim finansijskim problemima.\nNakon što je GM prodao Opel PSA grupaciji, još jedna novost, sada napuštaju indijsko i južnoafričko tržište. Svoje poslovne objekte i infrastrukturu u Južnoafričkoj republici GM će prepustiti kompaniji Isuzu.\nGeneral Motors je saopštio da počinje restruktuiranje kompanije i da povlače plan koji je uključivao milijardu dolara investicija u Indiji. Proizvođač iz Detroita želi više da se fokusira na domaće i kinesko tržište.\nTakođe, GM planira investiciju od skoro 600 miliona dolara u razvoj autonomnih vozila. Pored toga, Amerikanci nameravaju da se više posvete proizvodnji kamioneta i SUV modela.\nBiznis: Kompanija General Motors zainteresovana za povratak na evropsko tržište\nAktuelno: Nastavak povlačenja vozila General Motorsa\nEkonomija: General Motors gasi i australijski Holden\nAktuelno: General Motors izbegao japanski „cunami“\nBivši MotoGP šampion teško povređen:\nNiki Hejden teško povređen u saobraćajnoj nesreći


Kursevi na platformi European Schoolnet Academy tokom prolećnog semestra 2021. – Fondacija Tempus\nPlatforma European Schoolnet Academy je pripremila nekoliko onlajn kurseva za sve nastavnike i edukatore koji su u potrazi za inovativnim načinima profesionalnog usavršavanja.\nOvo su kursevi koji su u ponudi ovog proleća.\nKako primeniti rešenja bazirana na prirodnim resursima u učionici\nObrazovni potencijal rešenja zasnovanih na prirodnim resursima je i dalje neistražena oblast. Ovaj kurs Evropske komisije koji podržava platforma Scientix pokušava da premosti ovu činjenicu tako što istražuje načine na koji se rešenja bazirana na prirodnim resursima mogu primeniti u nastavi. Scenariji za učenje koje predstavlja ovaj kurs promovišu kritičko mišljenje i projektno učenje i mogu se primeniti u nastavi bilo kog predmeta.\nNa sledećoj stranici se možete prijaviti i saznati više o ovom onlajn kursu.\nKurs je počeo 11. januara 2021. međutim, moguće su naknadne prijave.\nSvemirski saobraćaj u Vašoj učionici\nNa platformi European Schoolnet Academy, 15. februara 2021. godine počinje MOOC „Svemirski saobraćaj u Vašoj učionici“ koji je namenjen prvenstveno nastavnicima srednjih škola i edukatorima koji su zainteresovani za ovu temu.\nNa ovom kursu, koji traje 5 nedelja, biće podeljeni resursi iz oblasti saobraćaja u svemiru koje će biti moguće koristiti i u organizaciji časova STEM-a.\nKurs počinje 15. februara 2021.\nOsnovi veštačke inteligencije u nastavi\nVeštačka inteligencija postaje sve prisutnija u našim životima, a i dalje je vrlo malo zastupljena u nastavi, kako u teoriji, tako i u praksi. Ovaj uvodni tromodularni kurs ima za cilj da nastavnike provede kroz osnovne postavke veštačke inteligencije, kao i da im omogući da istraže resurse koje mogu primeniti u radu sa učenicima.\nKurs počinje 8. marta 2021.\nEVROPEANA – TRANSFORMACIJA OBRAZOVANJA UZ POMOĆ DIGITALNE KULTURE\nOvaj kurs za nastavnike i edukatore u muzejima daje ideje, instrukcije i konkretne primere korišćenja digitalnog kulturnog nasleđa i resursa Evropeane koji se mogu primeniti u nastavi. Ovaj kurs ima za cilj da pokaže kako su digitalnli kulturni sadržaji još uvek nedovoljno korišćeni resurs naročito za inovativni pristup nastavi, kao i kako iskoristiti ovaj potencijal.\nKurs počinje 15. marta 2021.\nKAKO INTEGRISATI GRAĐANSKO OBRAZOVANJE U NASTAVU PRIRODNIH NAUKA\nDa li Vas zanimaju aspekti građanskog obrazovanja u prirodnim naukama? Ovaj kurs ima za cilj da Vam pomogne da uvedete aktivnosti istraživanja u Vaša predavanja i da Vam pokaže kako istraživači mogu da zadaju specifične zadatke iz prirodnih nauka motivisanim učenicima. Kroz saradnju istraživača i nastavnika, ovaj kurs daje smernice učesnicima u kreiranju inovativnih materijala za nastavu prirodnih nauka sa aspektima građanskog obrazovanja.\nKurs počinje 22. marta 2021.\nDIGITALNA PISMENOST I BEZBEDNOST NA INTERNETU\nOvaj kurs ima za cilj da osposobi nastavnike osnovnih i srednjih škola da budu spremni da prepoznaju rizike i izazove na internetu u vezi sa digitalnom pismenošću koji su postali primetni tokom pandemije Covid-19. Priključite se ovom kursu i otkrijte kako možete da pomognete svojim učenicima u prepoznavanju i kritičkom odnosu prema rizicima kao što su dezinformacije ili onlajn prevare.\nKurs počinje 19. aprila 2021.\nViše informacija o svim kursevima možete pronaći na sledećem linku:


MILOGORCI I SLEDBENICI HAOSA SPREMAJU NEREDE: Protivnici SPC u Crnoj Gori ne prihvataju ustoličenje mitropolita Joanikija | WebTribune\nMILOGORCI I SLEDBENICI HAOSA SPREMAJU NEREDE: Protivnici SPC u Crnoj Gori ne prihvataju ustoličenje mitropolita Joanikija\nPočela hapšenja u Crnoj Gori – Planirali ubistvo nekoliko javnih funkcionera\n“Dobro nam otišao, gospodine Šmit”, reče Dodik i pomenu Hitlera\nHome U FOKUSU MILOGORCI I SLEDBENICI HAOSA SPREMAJU NEREDE: Protivnici SPC u Crnoj Gori ne prihvataju ustoličenje mitropolita Joanikija\nPosted date: август 13, 2021 In: U FOKUSU\nVeliku tenziju kod protivnika SPC u CG podigla je vest da će mitropolit Joanikije biti ustoličen u prisustvu patrijarha Porfirija 4. septembra na Cetinju.\nBivši ministar odbrane i poslanik opozicionog DPS Predrag Bošković tvrdi da je reč o događaju “visokog bezbednosnog rizika”.\nBošković tvrdi da je cilj tog događaja da se “simbolički demonstrira da je pokoreno i Cetinje i Crna Gora”. Bošković ide i korak dalje pa kaže da se “ovim činom nastoji učiniti finalni korak u okupaciji Crne Gore”.\nZa navodnu okupaciju Crne Gore, Bošković optužuje Srbiju. On za podgoričke Dnevne novine kaže da je sada “na red došlo finale tog procesa ustoličenje negatora crnogorske nacije i neskrivenog ljubitelja fašiste Aleksandra Rakovića, Joanikija Mićovića u Cetinjskom manastiru i organizovanje popisa”. Nazivajući ih “osvajačima u pokušaju”, Bošsković je poručio da ni Cetinje ni Crnu Goru nije pokorio nikad niko u hiljadu godina njene državnosti, pa neće, kaže, “ni prolazni komični likovi”, gde je posebno apostrofirao ministra srpske policije Aleksandra Vulina za kojeg je rekao da je personifikaija izvođača “ove prljave operacije”.\nPrimetio je i da Crna Gora danas živi, kako kaže, “jednu potpuno izmeštenu kohabitaciju koja umesto da funkcioniše na relaciji DJukanović – Krivokapić, funkcioniše u odnosa Krivokapića sa liderima Demokratskog fronta”.\nGovoreći o popisu stanovništva, za koje je usvajanje zakona iz vlade najavljeno za 26. avgust, za Boškovića je to “predmet trgovine” u kojoj DF, kako navodi, na ovom pitanju želi da pokaže ispravnost svoje politike brojem Srba na popisu, a Srbija, kaže, ovo pitanje vidi kao deo šireg konteksta stvaranja “srpskog sveta”.\nUveren je pritom da se, kako nanvodi, inspiratori “srpskog sveta” i njihovi izvođači radova u Crnoj Gori oličeni u DF-u varaju kada misle da će popis doneti neke spektakularne promene i da će njegovim rezultatima pokazati nepostojanost crnogorske nacije, preneo je portal RTCG.\nŠOKANTAN PREOKRET U MAKEDONIJI: Napravljena nova vladajuća koalicija – Kontroverzni Zaev izbačen iz svih kombinacija


AMSCG: Vožnju prilagoditi uslovima na putu – Mladi Nikšića\nU Crnoj Gori jutros se saobraća po suvim putevima i uz dobru vidljivost na većini puteva u državi, saopštili su iz Auto-moto saveza Crne Gore (AMSCG) i apelovali na vozače da vožnju prilagode uslovima na putu.\nDanać će povremeno, zbog asfaltiranja na magistralnom putu M-2, dionica Petrovac-Podgorica, druga faza raskrsnice sa obilaznicom Golubovci do raskrsnice sa putem za aerodrom, saobraćaj biti preusmjeren sa jedne na drugu traku na mjestu radova\nZbog rekonstrukcije na magistralnom putu Ulcinj – Krute, saobraćaj će biti obustavljen za sva vozila od devet do 12 sati i od 14 sati i 30 minuta do 15 sati i 30 minuta.\nZbog pomjeranja skela na stubu p2, na mostu Moračica, auto puta Bar-Boljare, na prvoj sekciji Smokovac-Uvač – Mateševo saobraćaj će za sve vrste vozila biti obustavljen ne duže od 60 minuta u terminu osam do deset sati i od 13 do 17 sati.\nZbog rekonstrukcije regionalnog puta Krstac – raskrsnica za Lovćen saobraćaj će biti pitpuno obustavljen za sve vrste vozila od deset do 12 sati i od 14 do 16 sati.\nNa dijelu puta od ski centra Kolašin 1450 do ski centra Kolašin 1600, saobraćaj će zbog radova biti obustavljan od devet do 11 sati i od 13 do 15 sati, osim nedjeljom.\nZbog geodetskih radova na magistralnom putu Bar – Ulcilj, saobraćaj će biti regulisan privremenom saobraćajnom signalizacijom.\nZbog asfaltiranja na magistralnom putu Debeli brijeg – Kamenari – Kotor, režim saobraćaja će biti promijenjen sa dvosmjernog na jednosmjerni, od sedam do 19 sati.\nZbog radova na regionalnom putu Berane – Lubnice – Jelovica, promijenjen je režim saobraćaja sa dvosmjernog na jednosmjerni.\nZa vrijeme radova na magistralnim i regionalnim putevima, radi snimanja i prikupljanja podataka za izradu putne baze, saobraćaj će povremeno biti obustavljen, u terminima ne dužim od 15 minuta.\nU Nikšiću pljuskovi\n“Rekorder” u Crnoj Gori vozio sa 4,80 promila alkohola u krvi\nBez saobraćajnih nezgoda u Nikšiću


Utorak, 30.01.2018., 13:43\nSud BiH potvrdio je optužnicu protiv bivšeg ministra unutrašnjih poslova Republike Srpke Tomislava Tome Kovača (58), kojom se tereti za genocid u Srebrenici.\nOptužnicom Kovaču se na teret stavlja da je od 6. jula do 1. novembra 1995. godine kao komandant Štaba policijskih snaga, te kao ministar i zamjenik ministra MUP RS, držao pod nadzorom sve policijske snage koje su učestvovale u zločinima na području zaštićene zone Srebrenica i Žepa.\n– Radi se o krivičnim djelima opisanim u 13 tačaka optužnice, kojima je dat značajan doprinos u ostvarenju zajedničkog cilja – udruženog zločinačkog poduhvata – saopštieno je ranije iz Tužilaštva BiH.\nU optužnici se navodi da su policijske jedinice pod kontrolom Kovača učestvovale u zarobljavanju bošnjačkih muškaraca i dečaka, njihovom prisilnom zatvaranju, transportu i masovnim egzekucijama na više lokacija.\n– Optuženi je komandovao jedinicama koje su za vrijeme napada Vojske RS i MUP RS na području zaštićene zone UN Srebrenica i Žepa, izvršile operacije prisilnog preseljenja cjelokupnog stanovništva bošnjačke nacionalnosti i hvatanja, zatvaranja i pogubljenja svih muškaraca i dečaka, te skrivanja dokaza iskopavanjem i premeštanjem masovnih grobnica – navodi se u optužnici.\nKovač ima dvojno državljanstvo Srbije i BiH, i vlasnik je kompanije “Aleksandrija” u Beogradu.\n– Optužnica je potvrđena bez vraćanja na doradu Tužilaštvu BiH, a ista će optuženom biti uručena putem međunarodne pravne pomoći, jer se nalazi u Srbiji – saopštio je Sud BiH.


Na tek završenoj drugoj po redu Ligi Šampiona u minifudbalu koja se održala u Termama Čatež u Sloveniji, dobili smo i novog prvaka. Sigurno i na naše zadovoljstvo, pobedu je odnela ekipa Dadi/Eurozox NO-MI iz Crne Gore, koja je u finalu nakon maratonskog izvođenja jedanaesteraca, savladala ekipu ECOS-a iz Bosne i Hercegovine,1:1 (p.p. 11:12) . Dakle nakon prošlogodišnje dominacije ekipa iz Mađarske i Rumunije, pobedničkog postolja domogli su se i naši dragi prijatelji iz susednih država.\nKada se pogledaju timovi učesnici 32. najkvalitetnije ekipe Evrope, put do finala nije bio uopšte lak. Naime, opet je medju 32. najbolje ekipe bilo sedam ekipa iz Rumunije, četiri iz Mađarske, dve iz Poljske, dve iz Portugalije, jedna iz Irske, dve iz Španije, i na kraju ali najviše važno, Srbija je imala čak tri ekipe koje su se plasirale u 32. najbolje u Evropi. Zaista kada se posle svega viđenog sumiraju utisci, možemo biti ponosni na naše momke, kao i na način kako su dostojno predstavljali svoju zemlju, sebe i svoju Asocijaciju.\nIskreno, kako smo i najavljivali pre početka takmičenja, nadali smo se da će bar dve ekipe ući među najboljih 16 u Evropi. To je bio i cilj. Cilj je bio jako blizu, tako da su sve tri ekipe, DOK Šabac, Polimark - Beograd i Tipex AS - Novi Sad, bez ikakvih problema mogle izboriti prolaz u najboljih 16. Ekipe DOK Šabac i Tipex As su svoje utakmice izgubile nakon penala, ali moramo naglasiti i nakon potpune dominacije obe ekipe u regularnom delu utakmica, dok je ekipa Polimarka, jedini gol na utakmici primila nepuna dva minuta pred kraj. Priznati se mora, jako malo je delilo sve ekipe od najboljih 16 u Evropi, ali po ko zna koji put se pokazalo koliko je fudbal nepredvidiv, da ne pobeđuje uvek bolji i koju draž u sebi on kao takav sport nosi. To je ta snaga i to katarzičko dejstvo koje fudbal ima na publiku i na same igrače.\nDruge naše dve ekipe, ekipa Unikredit banke i ekipa Japan tobacco international, završili su svoje učešće u grupi, ali imajući u vidu da su prvi put na ovom takmičenju, iskustvo koje su ovim putem stekli, slažu se i oni, pomoći će im sigurno u daljem bavljenju minifudbalom, kako u samoj ligi u Beogradu, tako i na narednim internacionalnim takmičenjima.\nSrpska Asocijacija Malog Fudbala se zahvaljuje svim učesnicima ovog najmasovnijeg takmičenja minifudbala u Evropi, kao i svim ljudima koji su činili predstavnike Asocijacije na ovom takmičenju. Nadamo se iskreno da ćemo na naredna takmičenja ići još brojniji i imati još više uspeha, i na taj način pokazati da minifudbal u Srbiji napreduje iz godine u godinu. I zaista, svake godine srpski minifudbal se popne za stepenik više!\nMore in this category: « SRBIJA REKORDNO U LIGI ŠAMPIONA 2017. NOVI PRVACI POSLOVNE LIGE BEOGRAD I LIGE BANAKA I OSIGURANJA!\t»


Izabranici Nenada Lalatovića su pružili odličnu partiju u prvom meču i prilično lako pobedili na stadionu Smedereva sa 3:1. Iskusni napadač Vojo Ubiparip je bio u glavnoj ulozi sa dva pogotka u prvom poluvremenu, da bi slag na tortu stavio Nedeljko Piščević. Utešni gol za Želju je iz penala postigao Petar Gigić u 79. minutu susreta. Kragujevčani nisu imali sreće da izbore direktno opstanak u najvišem rangu srpskog fudbala. Dva vezana poraza od Spartaka u Subotici (2:1), i kod kuće od "fenjeraša" Metalca (1:2), su ih primorali da svoju šansu traže kroz baraž. "Crveni đavoli" imaju priliku da danas popodne na "Čika Dači" ispune svoj cilj, nemaju problema sa povređenim igračima i očekujemo da će iskusna ekipa domaćina završiti uspešno svoji misiju pred krcatim tribinama.\n"Dizelka" je pružila bledu partiju u prvom meču i ceh je platio trener Dragan Perišić. Ekspresno je smenjen i na njegovo mesto je došao doskorašnji šef stručnog štaba Bačke Igor Savić. Iako nije uspeo da nekadašnjeg superligaša ostavi u Prvoj ligi Srbije sa Pančevcima će pokušati da ostvari nemoguću misiju. Železničar ima vrlo ambicioznu upravu koja je dovela nekolicinu proverenih igrača, sezonu je završio sa četiri vezane pobede uz gol-razliku 8:1.\nRadnički je sigurno klub koji zaslužuje da se takmiči u Super ligi Srbije, gradska uprava je stala uz njega i svakako nas očekuje pravi spektakl. Savetujemo da odigrate čistog keca jer domaćin neće dozvoliti pred svojim navijačima da ispusti pozitivan rezultat iz prvog duela.


Tači: Postizanje sporazuma u interesu svih\nU interesu svih građana Kosova je eventualno postizanje sporazuma između Beograda i Prištine, kazao je kosovski pedsednik Hašim Tači nakon održanih sastanaka sa institucionalnim političkim liderima na Kosovu.\nFilm "Hotel Beograd" nastao u rusko-srpskoj koprodukciji premijerno će biti prikazan u Gračanici u četvrtak 12. marta.\nTači sa predstavnicma Srpske liste\nNakon sastanka sa predstvanicima albanskih partija, predsednika Kosova Hašim Tači razgovarao je sa predstvanicima Srpske liste i poslaničke grupe Šest plus.\n"EU spremna da omogući dijalog između BG i PR"\nŠefica Kancelarije EU na Kosovu Natalija Apostolova izjavila je u intervjuu za Lajmi da pozdravlja prvi korak kosovske vlade u pravcu ukidanja takse na uvoz robe iz Srbije i da su predstavnici EU spremni da ispune ulogu i omoguće dijalog između Beograda i Prištine.\n„Kurti je odlučan u ostvarivanju ciljeva“\nMinistarka administracije lokalne samouprave u Vladi Kosova Emilija Redžepi rekla je u emisiji Slobodno srpski da proces decentralizacije na Kosovu nije u potpunosti završen i da će, najverovatnije, biti formirano još devet do 13 novih opština, od kojih bi dve mogle da budu sa većinskim srpskim i jedna, koju bi činilo većinski bošnjačko stanovništvo.\nTači počeo konsultacije sa političkim liderima\nPredsednik Kosova Hašim Tači susretom sa predsednikom Demokrtskog saveza Kosova (DSK) Isom Mustafom počeo je konsultacie sa predsednicima albanskih političih stranaka.\n"SAD neće odustati od ukidanja taksi"\nPredsednik Srbije Aleksandar Vučić rekao je da je siguran da SAD neće odustati od zahteva Prištini da se ukinu takse kako bi se ispunio uslov za otpočinjanje dijaloga sa Beogradom.\nTramp: Vreme da vratimo vojnike s Kosova\nNajstariji sin američkog predsednika, Donald Tramp mlađi, podržao je senatora Dejvida Perdjua koji je kazao da bi SAD trebalo da preispitaju svoje prisustvo na Kosovu.\nTači: Vize pa dijalog\nKosovski predsednik Hašim Tači izjavio je da Evropska unija najpre treba da omogući viznu liberalizaciju žiteljima Kosova, a da onda podrži dijalog sa Beogradom.\nNa Kosovu nema obolelih od korona virusa\nNacionalni institut za javno zdravlje Kosova (NIJZK) saopštio je sinoć da do sada na Kosovu nije zabeležen ni jedan slučaj obolelih od korona virusa.\nGračanica: Nema korone, prisutan sezonski virus\nEpidemiološka situacija u Domu zdravlja Gračanica je stabilna i do sada nije bilo otkrivenih slučajeva obolelih od koronavirusa, kazao je za RTV Kim dr Siniša Rašić.\n"Priština da ukine takse ili SAD da preispitaju prisustvo"\nPriština mora da uradi svoj deo posla i ukine takse nametnute Srbiji, poručio je američki senator, republikanac Dejvid Perđu i istakao da, ako Kosovo nije potpuno posvećeno miru, SAD bi trebalo da preispitaju svoje prisustvo.\nUsvojen nacrt zakona o budžetu\nVlada Kosova usvojila je danas nacrt zakona o budžetu za 2020. godinu i uputila ga parlamentu na usvajanje, prenosi Ljajmi.\n"Zamrznuti konflikt je loše rešenje"\nDijalog o normalizaciji odosa između Beograda i Prištine predstavlja put napred, a zamrznuti konflikt je loše rešenje, jer sve što je provelo suviše vremena u zamrzivaču više nije dobro za jelo, izjavio je iguman manastira Visoki Dečani Sava Janjić.\nDačić: Hitno i bezuslovno ukidanje taksi\n"SAD ne mogu da zaštite Kosovo od Kosova"\nSpecijalni izaslanik američkog predsednika za dijalog Beograda i Prištine, Ričard Grenel, poručio je danas da Amerika više ne može da troši stotine miliona dolara na vojnu i drugu pomoć, kao i projekte na Kosovu, čija vlada radi protiv interesa svih građana.\nPosebna poruka Kurtiju\nVodeći savetnici nemačke kancelarke Angele Merkel i francuskog predsednika Emanuela Makrona, Jan Heker i Emanuel Bone, sastali su se sa premijerom Kosova Aljbinom Kurtijem.\n"Nastavljamo rad na povlačenju priznanja do dogovora"\n"Mali princ" danas u Gračanici\nDečija predstava „Mali princ“ po motivima novele francuskog pisca Antoana de Sent Egziperija a u adaptaciji i režiji Dunje Nikolić biće izvedena danas u 18:00 časova u Domu kulture "Gračanica".\nKurti ponovo odbio Tačijev poziv za razgovor\nKosovski predsednik Hašim Tači izjavio je da je premijer Aljbin Kurti još jednom odbio njegov poziv da se danas sastanu, i poručio mu da donosi odluke u interesu održavanja dobrih odnosa sa SAD.\nHaradinaj sutra sa liderima parlamentarnih stranaka o taksama\nBivši kosovski premijer, Ramuš Haradinaj, zakazao je za sutra sastanak u vezi takse na robu iz centralne Srbije i BiH, na koji je pozvao predsednike parlamentarnih stranaka.\nКosovski predsednik Hašim Tači optužio je premijera Albina Кurtija za kukavičluk i nesposobnost jer, prema njegovim rečima, premijer Kosova niti ukida taksu niti nameće reciprocitet, prenosi Koha.\nTrajkovićeva: Osećam samo prezir\nReagujući na najavu branioca Milana Radojčića da će u procesu koji se vodi protiv nje svedoci biti Goran Rakić i Milena Popović, Rada Trajković za RTV Kim kaže da oseća samo prezir.\n18 zaraženih u Srbiji\nUkupno 18 ljudi pozitivno je na koronavirus u Srbiji, najnoviji su podaci Ministarstva zdravlja objavljeni na sajtu covid19.rs.\nVlada Kosova donela odluku o obustavi nastave\nVlada Kosova odlučila je da se od sutra do 27. marta obustavi nastava u obrazovnim ustanovama na Kosovu zbog bojazni od zaraze koronavirusom.


Infostan: Akcija reprograma duga se privodi kraju - Dan u Beogradu\nNaslovna » BG servis » Infostan: Akcija reprograma duga se privodi kraju\nInfostan: Akcija reprograma duga se privodi kraju (foto: Pixabay)\nNeko drugi 23. juli 2020. BG servis Postavite komentar\nAkcija reprograma duga završava se 6. avgusta 2020, do kada će korisnici po najpovoljnijim uslovima moći da zaključe ugovor o priznanju duga i otplati na rate.\nJKP „Infostan tehnologije“ poziva sve zainteresovane korisnike da iskoriste priliku i u naredne dve nedelje reprogramiraju svoja dugovanja, jer dodatnog produžetka akcije neće biti.\nOd početka akcije do sada, dug je reprogramiralo oko 15.000 korisnika. U saopštenju se podseća da je JKP „Infostan tehnologije“ po okončanju vanrednog stanja, koje je uvedeno usled epidemije virusa korona, izašlo u susret i produžilo akciju reprograma duga za dodatnih 90 dana, kako bi svi zainteresovani korisnici imali sasvim dovoljno vremena da u periodu od dodatna tri meseca ugovore plaćanje svojih dugovanja na rate, uz otpis celokupne kamate.\nSvi zainteresovani za reprogram duga mogu da dođu u bilo koju ekspozituru ili sedište preduzeća svakog radnog dana od 7.30 do 15.30, gde će na licu mesta dobiti predlog ugovora o priznanju duga.\nSva pitanja o reprogramu duga mogu se uputiti na imejl adrese ekspozitura preduzeća i na imejl: infostan@infostan.rs, kao i putem besplatnog pozivnog centra 0800 011 018 za pozive iz svih fiksnih mreža i broja 011/3954-420 za pozive iz mobilnih mreža.\nPotpisnici ugovora u obavezi su da overe potpis kod javnih beležnika i dostave ga JKP-u „Infostan tehnologije“, nakon čega će dobiti kompletan plan otplate sa rokovima dospeća ugovorenih rata.\nIz „Infostana“ podsećaju da se, u skladu sa preporukama zaštite od virusa korona, broj korisnika u ekpozituri ograničava na dva. Na ulazu je obavezna dezinfekcija obuće i ruku. U ekspozituri preduzeća je obavezno nošenje maski, uz držanje rastojanja od najmanje dva metra. (Beoinfo)\nTagovibeograd bg servis covid-19 dugovanja infostan reprogram duga virus korona\nPrethodni Dom Narodne skupštine, ili jednostavno – Skupština Srbije\nSledeći Vesti dana, 24. jul 2020. Beograd, Srbija, svet


EU ŠALJE TURSKOJ 50 MILIONA EURA POMOĆI | Hayat.ba\nEU ŠALJE TURSKOJ 50 MILIONA EURA POMOĆI\nEvropska unija se priprema da uplati Turskoj desetine miliona eura kako bi joj pomogla u jačanju kapaciteta obalske straže, izjavio je u srijedu visoki zvaničnik EU, nakon što u posljednje vrijeme rastući broj migranata pokušava preko Turske da se domogne grčkih egejskih ostrva i krene dalje prema Evropi u potrazi za utočištem od progona i za radnim mjestima.\nGrčke vlasti pokušavaju da se nose s rastućim brojem dolazaka migranata na Lezbos i druga ostrva na istoku Egejskog mora, u blizini turske obale.\nIzbjeglički kampovi u Grčkoj koje finansira EU su prepuni i povremeno u njima izbijaju nasilni incidenti.\nPripremili smo set mjera vrijednih oko 50 miliona eura – izjavio je Maciej Popovski, zamjenik generalnog direktora za politiku proširenja EU.\nKazao je da će taj novac pomoći “u poboljšanju kapaciteta turske obaske straže u provođenju operacija potrage i spašavanja”, prenosi AP.


Ceremonija potpisivanja projektnih ugovora i FSU u BiH trening za NVO partnere za četvrti krug 2013/2014. organizovani su kao homogen događaj s ciljem efikasnosti i produktivnije međusobne saradnje.\nSvečano potpisivanje ugovora sa odabranih šest NVO-a i trening za pomenute NVO-e održan je od strane Fondacije za socijalno uključivanje u Bosni i Hercegovini (FSU u BiH), od 01- 03. jula 2013. godine u hotelu „Vučko“ na Jahorini.\nTema dvodnevnog treninga je bila „Trening za nevladine organizacije 2013/2014. iz oblasti administrativno-pravnog i finansijskog poslovanja“. Trening je realizovan s ciljem pripreme NVO-a za što efikasniju i lakšu implementaciju projekata četvrtog kruga uz poštivanje zakona BiH i procedura FSU u BiH.\nTreningom su obrađene sljedeće tematske oblasti:\n- FSU u BiH pristup i metodologija\n- Finansijski menadžment – obuka za rad u NGO.Fin aplikaciji\n- Administrativno-pravne procedure sa akcentom na procedure nabavki


Nece biti problema s hranom, reagovacemo ako cene skoce drast\nTanjug 29. novembra 2021. 12:39\nBEOGRAD – Ministar poljoprivrede Branislav Nedimović poručio je danas da naša zemlja neće imati problema sa hranom i da će država reagovati ako cene budu drastično skočile.\n„Vlada Srbije na osnovu Zakona o trgovini ima alate kojima može da interveniše na tržištu, kao što je već intervenisala za hleb. Imamo još nekoliko ideja ukoliko bude došlo do drastičnih skokova cena“, rekao je Nedimović.\nKaže, u izjavi za portal „24sedam“, da na tržištu uvek mora da dođe do nekih pomeranja.\n„Kao na primer gorivo, prošle godine je bilo jeftinije za 50 dinara, ali onda niko nije ništa rekao. A kada skoči dizel na 180 dinara, svi pričaju o tome…“, kaže Nedimović.\n„Mi sa hranom nećemo imati problem, kao što nismo imali problem ni tokom marta i aprila prošle godine kada je bilo vanredno stanje, kada su brojne zemlje koje su imale novac, imale problema sa hranom. Mi ćemo za osnovne životne namirnice naći način kako da budu dostupne, ali i da im cena ne bude veća nego što je sada“, napominje ministar i dodaje da će, ukoliko dođe i do naznaka skokova, država intervenisati.\nSrpska poljoprivreda kreće na put potpune digitalizacije, kaže Nedimović i dodaje da seljaci više neće „nosati papire“ po raznim kancelarijama i državnim službama, kao i da će se do većine subvencija dolaziti mnogo jednostavnije, brže i transparentnije.\n„E-agrar podrazumeva da će građani za većinu subvencija moći da se prijavljuju elektronskim putem. To s jedne strane olakšava pristupanje sistemu subvencija od strane poljoprivrednika, a s druge strane oni uvek mogu da znaju šta se dešava sa njihovim predmetom, u svakom trenutku. A najvažnije je da će ceo proces biti potpuno transaparentan“, naveo je Nedimović.\nTakođe, ističe da slobodno može da kaže da će takav sistem subvencija biti revolucionaran, možda čak i na prostoru cele Evrope.\n„Niko nema ovako digitalizovan sistem subvencija, možda ćemo biti pioniri“, naglasio je Nedimović.\nNa pitanje kada možemo očekivati da počne dugo očekivani izvoz piletine i svinjskog mesa u EU, Nedimović kaže:\n„Mi smo završili sve što se nas tiče, čekamo njihovu kontrolu. Da vide da li je sve na terenu onako kako smo naveli u dokumentaciji. Oni će odlaziti kod klaničara i farmera, kod proizvođača hrane, ne očekujem veći problem, to nam je tu iza ćoška…Vrlo brzo će se realizovati“.\n„Imamo alate kojima ćemo reagovati i to već radimo… U narednih mesec dana Srbija će imati dovoljno đubriva za prihranu pšenice koja će se odvijati u martu. Tu neće biti problema“, naveo je Nedimović.